02011A1109(01) — SK — 13.12.2017 — 001.001

Tento text slúži výlučne ako dokumentačný nástroj a nemá žiadny právny účinok. Inštitúcie Únie nenesú nijakú zodpovednosť za jeho obsah. Autentické verzie príslušných aktov vrátane ich preambúl sú tie, ktoré boli uverejnené v Úradnom vestníku Európskej únie a ktoré sú dostupné na portáli EUR-Lex. Tieto úradné znenia sú priamo dostupné prostredníctvom odkazov v tomto dokumente

Zmenená a doplnená:









▼B

DOHODA

medzi Spojenými štátmi americkými a Európskym spoločenstvom o spolupráci v riadení bezpečnosti civilného letectva







SPOJENÉ ŠTÁTY AMERICKÉ, a EURÓPSKE SPOLOČENSTVO (ďalej len „zmluvné strany“), ŽELAJÚC SI budovať na desaťročiach transatlantickej spolupráce v oblasti bezpečnosti civilného letectva a environmentálneho testovania a schvaľovania, USILUJÚC SA zlepšiť vzťah dlhodobej spolupráce medzi Európou a Spojenými štátmi s cieľom zabezpečiť vysokú úroveň bezpečnosti civilného letectva na celom svete a minimalizovať ekonomické zaťaženie leteckého priemyslu a podnikov v dôsledku nadbytočného regulačného dohľadu, ZAVIAZANÉ zabezpečiť trvalú prevádzkovú bezpečnosť lietadiel civilného letectva a včasnú výmenu informácií počas prevádzky, ZAVIAZANÉ vyvíjať komplexný systém regulačnej spolupráce v oblasti bezpečnosti civilného letectva a environmentálneho testovania a schvaľovania založený na nepretržitej komunikácii a vzájomnej dôvere a UZNÁVAJÚC práva a povinnosti Spojených štátov a členských štátov Európskeho spoločenstva (ďalej len „členské štáty“) v súlade s Dohovorom o medzinárodnom civilnom letectve podpísanom v Chicagu 7. decembra 1944 (ďalej len „Chicagský dohovor“) a jeho prílohami, SA DOHODLI TAKTO:







Článok 1

Vymedzenie pojmov

Na účely tejto dohody pojem:

A. „osvedčenie letovej spôsobilosti“ znamená zistenie, že konštrukcia alebo zmena konštrukcie výrobku civilnej leteckej techniky spĺňa uplatniteľné normy alebo že individuálny výrobok je v súlade s konštrukciou, o ktorej sa zistilo, že spĺňa tieto normy a je v stave, ktorý zodpovedá bezpečnej prevádzke;

B. „letecký úrad“ znamená zodpovednú vládnu agentúru alebo subjekt členského štátu Európskej únie, ktorý vykonáva zákonný dohľad v zastúpení Európskeho spoločenstva nad regulovanými subjektmi a stanovuje ich zhodu s uplatniteľnými normami, nariadeniami a inými požiadavkami v rámci pôsobnosti Európskeho spoločenstva;

C. „výrobok civilnej leteckej techniky“ znamená každé civilné lietadlo, motor lietadla alebo vrtuľu, alebo zariadenie, časť alebo súčiastku, ktorá v ňom má byť nainštalovaná;

D. „environmentálne schválenie“ znamená zistenie, že konštrukcia alebo zmena konštrukcie výrobku civilnej leteckej techniky spĺňa uplatniteľné normy, pokiaľ ide o hluk, odvádzanie paliva alebo emisie výfukových plynov;

E. „environmentálne testovanie“ znamená proces, pomocou ktorého sa hodnotí, či je konštrukcia alebo zmena konštrukcie v zhode s uplatniteľnými normami a postupmi, pokiaľ ide o hluk, odvádzanie paliva alebo emisie výfukových plynov;

F. „technický zástupca“ znamená v prípade Spojených štátov Úrad pre civilné letectvo (FAA) a v prípade Európskeho spoločenstva Európsku agentúru pre bezpečnosť letectva (EASA);

G. „údržba“ znamená vykonanie jednej alebo kombinácie týchto činností: kontrola, generálna revízia, oprava, zachovanie alebo nahradenie častí, materiálov, zariadení alebo súčiastok výrobku civilnej leteckej techniky s cieľom zabezpečiť zachovanie letovej spôsobilosti takého výrobku alebo zavedenie predtým schválených zmien alebo úprav vykonaných v súlade s požiadavkami stanovenými príslušným technickým zástupcom;

H. „monitorovanie“ znamená pravidelný dohľad s cieľom stanoviť nepretržitú zhodu s príslušnými normami;

I. „regulovaný subjekt“ znamená akúkoľvek právnickú alebo fyzickú osobu, ktorej činnosti v oblasti bezpečnosti civilného letectva a environmentálneho testovania a schvaľovania podliehajú štatutárnej a regulačnej jurisdikcii jednej alebo oboch zmluvných strán.

Článok 2

Účel a rozsah pôsobnosti

A. Účelom tejto dohody je:

1. umožniť vzájomné uznávanie, ako sa stanovuje v prílohách k tejto dohode, zistení o zhode a schválení vydaných technickými zástupcami a leteckými úradmi;

2. presadzovať vysoký stupeň bezpečnosti v leteckej doprave;

3. zabezpečiť pokračovanie regulačnej spolupráce a harmonizácie na vysokej úrovni medzi Spojenými štátmi a Európskym spoločenstvom v oblastiach, na ktoré sa vzťahuje odsek B.

▼M1

B. Rozsah pôsobnosti spolupráce v súlade s touto dohodou zahŕňa tieto oblasti:

1. schvaľovanie letovej spôsobilosti a monitorovanie výrobkov civilnej leteckej techniky;

2. environmentálne testovanie a schvaľovanie výrobkov civilnej leteckej techniky;

3. schvaľovanie a monitorovanie zariadení na údržbu;

4. udeľovanie preukazov spôsobilosti a výcvik posádky;

5. prevádzka lietadla a

6. letové prevádzkové služby a manažment letovej prevádzky.

▼B

C. Zmluvné strany sa môžu dohodnúť na ďalších oblastiach spolupráce a uznávania formou písomnej zmeny a doplnenia tejto dohody v súlade s článkom 19.

Článok 3

Výkonný manažment

A. Zmluvné strany týmto ustanovujú Bilaterálnu radu pre dohľad (ďalej len „rada“), ktorá zodpovedá za zabezpečovanie účinného vykonávania tejto dohody a stretáva sa v pravidelných časových úsekoch s cieľom vyhodnocovať účinnosť jej implementácie.

B. Rada pozostáva zo zástupcov:

Spojených štátov amerických, ktoré zastupuje Úrad pre civilné letectvo (spolupredsedníctvo), a

Európskeho spoločenstva, ktoré zastupuje Európska komisia (spolupredsedníctvo), ktorej pomáha Európska agentúra pre bezpečnosť letectva a ktorú sprevádzajú letecké úrady.

Rada môže prizývať k účasti odborníkov pre konkrétne oblasti na báze ad hoc. Rada môže zriaďovať technické pracovné skupiny a vykonávať dohľad nad ich prácou. Rada môže vypracovávať a prijímať vnútorné riadiace postupy. Všetky rozhodnutia rady sa prijímajú na základe konsenzu, pričom každá zmluvná strana má jeden hlas. Tieto rozhodnutia musia mať písomnú formu a musia byť podpísané zástupcami zmluvných strán v rade.

C. Rada môže posúdiť každú záležitosť týkajúcu sa vykonávania tejto dohody. Je zodpovedná najmä za:

1. riešenie sporov, ako sa stanovuje v článku 17;

2. zmeny a doplnenia príloh v súlade s článkom 19.B podľa potreby;

3. poskytnutie fóra pre diskusiu o problémoch, ktoré môžu vzniknúť, a zmenách, ktoré môžu ovplyvniť vykonávanie tejto dohody;

4. poskytnutie fóra pre diskusiu o spoločných prístupoch k otázkam bezpečnosti a životného prostredia v rozsahu pôsobnosti tejto dohody a pre spoločné využívanie informácií o problémoch bezpečnosti letectva na pravidelnom základe vrátane konzultácií o navrhovaných nových a zmenách existujúcich bezpečnostných opatrení;

5. poskytnutie fóra na diskusie s cieľom včas upozorniť na návrhy nariadení a právnych predpisov jednej alebo druhej zmluvnej strany;

6. výmenu informácií o plánovaných organizačných zmenách;

7. prijatie ďalších príloh podľa potreby;

8. predkladanie návrhov zmluvným stranám s cieľom inak zmeniť a doplniť túto dohodu podľa potreby.

Článok 4

Všeobecné ustanovenia

A. Každá zo zmluvných strán akceptuje zistenia o zhode a schválenia vydané technickým zástupcom druhej zmluvnej strany a v prípade Spojených štátov tie, ktoré vydajú letecké úrady v súlade s podmienkami stanovenými v prílohách k tejto dohode.

B. S výnimkou toho, čo je stanovené v prílohách k tejto dohode, táto dohoda sa nemá vykladať tak, že znamená vzájomnú akceptáciu alebo uznávanie noriem alebo technických predpisov zmluvných strán.

C. Zmluvné strany navzájom uznávajú systémy delegovania na určené alebo regulované subjekty existujúce k dátumu nadobudnutia platnosti tejto dohody ako rovnocenné na účely dodržiavania príslušných právnych požiadaviek každej zmluvnej strany. Zmluvné strany priznávajú zistením o zhode týchto určených alebo regulovaných subjektov v súlade s ustanoveniami v prílohách rovnakú platnosť ako zistením, ku ktorému dospel priamo technický zástupca alebo letecký úrad. Systémy delegovania implementované po dátume nadobudnutia platnosti tejto dohody podliehajú opatreniam na budovanie dôvery.

D. Zmluvné strany zabezpečia, aby ich technickí zástupcovia a letecké úrady plnili svoje povinnosti v súlade s touto dohodou vrátane jej príloh.

E. V prípade, že držiteľ schválenia konštrukcie prenesie svoje schválenie na iný subjekt, technický zástupca zodpovedný za schválenie konštrukcie, okamžite informuje technického zástupcu druhej zmluvnej strany o prenose.

F. Táto dohoda vrátane jej príloh je záväzná pre obidve zmluvné strany.

▼M1

Článok 5

Prílohy

Pre otázky v rozsahu pôsobnosti tejto dohody zmluvné strany alebo ich zástupcovia v rade vypracujú prílohy opisujúce podmienky vzájomného uznávania zistení o zhode a schválení, keď sa zhodnú, že normy, predpisy, prax a postupy civilného letectva každej zo zmluvných strán sú dostatočne zlučiteľné, aby umožnili uznanie schválení a zistení o zhode s dohodnutými normami vydanými jednou zmluvnou stranou v mene druhej. Zmluvné strany sa zároveň dohodli, že v prílohách sa riešia technické rozdiely medzi ich systémami civilného letectva.

▼B

Článok 6

Regulačná spolupráca a transparentnosť

A. Technickí zástupcovia vypracujú a prijmú postupy pre regulačnú spoluprácu v oblasti bezpečnosti civilného letectva a environmentálneho testovania a schvaľovania s prihliadnutím na príslušné usmernenia o regulačnej spolupráci medzi zmluvnými stranami. Tieto postupy zahŕňajú možnosť konzultácií a účasti, kedykoľvek je to možné, pre odborníkov technického zástupcu jednej zmluvnej strany, leteckých úradov a priemyslu v počiatočných etapách navrhovania regulačných materiálov civilného letectva druhou zmluvnou stranou.

B. S prihliadnutím na dostupnosť finančných prostriedkov zmluvné strany zabezpečia nepretržitú transatlantickú spoluprácu pri významných iniciatívach v oblasti civilného letectva podľa potreby.

Článok 7

Spolupráca v oblasti činností zabezpečenia kvality a kontroly dodržiavania noriem

S cieľom presadzovať trvalý súlad a zlučiteľnosť regulačných systémov bezpečnosti civilného letectva oboch zmluvných strán sa technický zástupca jednej zmluvnej strany môže zúčastňovať na interných činnostiach v oblasti zabezpečenia kvality a kontroly dodržiavania noriem druhej zmluvnej strany, ako sa stanovuje v prílohách.

Článok 8

Spolupráca v oblasti presadzovania opatrení

Zmluvné strany sa dohodli s prihliadnutím na uplatniteľné zákony a predpisy, že podľa potreby umožnia prostredníctvom svojich technických zástupcov alebo leteckých úradov vzájomnú spoluprácu a pomoc pri akomkoľvek vyšetrovaní alebo trestnom konaní v súvislosti s údajným porušením zákonov alebo predpisov alebo podozrením z porušenia zákonov a predpisov v rozsahu pôsobnosti tejto dohody. Okrem toho každá zo zmluvných strán neodkladne informuje druhú zmluvnú stranu o akomkoľvek vyšetrovaní, ak sú dotknuté spoločné záujmy.

Článok 9

Výmena údajov o bezpečnosti

Zmluvné strany sa dohodli s prihliadnutím na uplatniteľné zákony a predpisy:

A. poskytovať si navzájom a včas informácie, ktoré majú k dispozícii ich technickí agenti a ktoré súvisia s nehodami alebo incidentmi týkajúcimi sa výrobkov leteckej techniky alebo regulovaných subjektov, a

B. vymieňať si iné informácie o bezpečnosti v súlade s postupmi, ktoré vypracovali technickí zástupcovia.

Článok 10

Uplatniteľné požiadavky, postupy a poradenský materiál

Strany sa dohodli, že sa navzájom informujú o uplatniteľných požiadavkách, postupoch a poradenskom materiáli v súvislosti so záležitosťami, na ktoré sa vzťahuje táto dohoda.

Článok 11

Ochrana interných údajov a žiadosti o informácie

A. Zmluvné strany uznávajú, že informácie súvisiace s touto dohodou, ktoré predloží regulovaný subjekt alebo zmluvná strana, môžu obsahovať duševné vlastníctvo, obchodné tajomstvá, dôverné obchodné informácie, interné údaje alebo iné údaje, ktoré tento regulovaný subjekt alebo iná osoba uchováva v utajení (dôverné informácie). Ak to nevyžaduje zákon, žiadna zo zmluvných strán nesmie kopírovať, zverejňovať ani prezrádzať informácie označené ako dôverné nikomu inému ako zamestnancovi tejto zmluvnej strany bez predchádzajúceho písomného súhlasu osoby alebo subjektu, ktorý má záujem o utajenie dôverných informácií.

B. Pokiaľ Európske spoločenstvo zdieľa dôverné informácie s akýmkoľvek leteckým úradom alebo akýmkoľvek subjektom povereným vyšetrovaním nepredvídateľných udalostí a nehôd v civilnom letectve, Európske spoločenstvo pristupuje k takým dôverným informáciám ako k citlivým dokumentom a zabezpečí, aby taký letecký úrad alebo subjekt nekopíroval, nezverejňoval ani neposkytoval také informácie nikomu inému ako zamestnancovi takého leteckého úradu alebo subjektu bez prechádzajúceho písomného súhlasu osoby alebo subjektu, ktorý má záujem o utajenie dôverných informácií.

C. Žiadosti verejnosti o informácie uvedené v odseku A tohto článku, vrátane prístupu k dokumentom, musia byť spracované v súlade s uplatniteľnými zákonmi a predpismi, ktoré sa uplatňujú na zmluvnú stranu, ktorá také žiadosti prijíma. Technický zástupca, ktorý dostane žiadosť o také informácie doručenú druhou zmluvnou stranou alebo jej regulovanými subjektmi, konzultuje pred uverejnením takýchto informácií s technickým zástupcom druhej zmluvnej strany. Technickí zástupcovia si pri odpovedaní na tieto žiadosti navzájom poskytujú pomoc podľa potreby.

Článok 12

Uplatňovanie

Ak nie je v prílohách k tejto dohode stanovené inak, táto dohoda sa uplatňuje na jednej strane na regulačný systém civilného letectva Spojených štátov, tak ako sa uplatňuje na území Spojených štátov amerických, a na druhej strane na regulačný systém civilného letectva Európske únie, tak ako sa uplatňuje na územiach, na ktorých sa uplatňuje Zmluva o založení Európskeho spoločenstva, a v súlade s podmienkami ustanovenými v tejto zmluve (a akomkoľvek nadväznom dokumente).

Článok 13

Nerušený prístup

Na účely dohľadu a kontrol technický zástupca a letecké úrady každej zo zmluvných strán pomáhajú technickému zástupcovi druhej strany s cieľom získať nerušený prístup k regulovaným subjektom podliehajúcim jeho judikatúre.

Článok 14

Poplatky

Každá zo zmluvných strán sa usiluje zabezpečiť, aby poplatky, ktoré uložia ich technickí zástupcovia žiadateľom a regulovaným subjektom za služby v súvislosti s certifikáciou a schvaľovaním na základe tejto dohody, boli spravodlivé, prijateľné a primerané službám.

Článok 15

Zachovanie regulačnej právomoci

Nič v tejto dohode sa nevykladá tak, aby to obmedzovalo právomoc zmluvnej strany:

A. stanovovať prostredníctvom jej legislatívnych, regulačných a administratívnych opatrení úroveň ochrany, ktorú považuje za vhodnú pre oblasť bezpečnosti civilného letectva a environmentálneho testovania a schvaľovania, a

B. prijímať všetky vhodné a neodkladné opatrenia potrebné na odstránenie alebo minimalizovanie akejkoľvek odchýlky od bezpečnosti. Ak jedna alebo druhá zmluvná strana prijme také opatrenie, ktoré ovplyvňuje činnosti v rozsahu pôsobnosti tejto dohody, informuje druhú zmluvnú stranu prostredníctvom technického zástupcu alebo leteckého úradu, len čo to bude možné realizovať, ale najneskôr do 15 dní od prijatia takého opatrenia;

C. uskutočňovať zmeny jej predpisov, postupov alebo noriem a uplatňovať ich na jej regulované subjekty. Ak by ktorékoľvek z takých zmien mohli ovplyvniť implementáciu tejto dohody, jedna alebo druhá strana alebo jej technický zástupca môže požiadať o konzultácie na základe článku 17 s cieľom zmeniť a doplniť túto dohodu. Bez ohľadu na výsledky takých konzultácií nič v tejto dohode nebráni príslušnej zmluvnej strane urobiť zmenu a uplatniť ju na jej regulované subjekty.

Článok 16

Iné dohody

A. Ak nie je v prílohách k tejto dohode stanovené inak, práva a povinnosti obsiahnuté v akejkoľvek dohode uzavretej jednou alebo druhou zmluvnou stranou s treťou stranou nemajú ani platnosť, ani účinnosť pre druhú zmluvnú stranu podľa tejto dohody.

B. V súvislosti s touto dohodou a po nadobudnutí jej platnosti Spojené štáty americké prijmú potrebné opatrenia a Európske spoločenstvo zabezpečí v súlade so Zmluvou o založení Európskeho spoločenstva, aby členské štáty Európskej únie prijali potrebné opatrenia s cieľom zmeniť a doplniť alebo vypovedať, podľa toho, čo je vhodné, bilaterálne dohody medzi Spojenými štátmi a jednotlivými členskými štátmi Európskej únie uvedené v dodatku 1.

C. Ak v prílohách nie je stanovené inak, zistenia o zhode a schválenia platné v deň nadobudnutia platnosti tejto dohody, ktoré predtým akceptovali Spojené štáty alebo členský štát Európskej únie v rámci jednej z bilaterálnych dohôd o bezpečnosti alebo bilaterálnych dohôd o letovej spôsobilosti uvedených v dodatku 1, považujú zmluvné strany tejto dohody za platné v súlade s podmienkami, tak ako boli prijaté podľa uvedených dohôd, pokiaľ sa schválenia nenahradia alebo nezrušia.

Článok 17

Konzultácie a riešenie sporov

A. Každá zmluvná strana môže požiadať o konzultácie s druhou zmluvnou stranou o akejkoľvek záležitosti týkajúcej sa tejto dohody. Druhá zmluvná strana na takú žiadosť okamžite odpovie a začne konzultácie v termíne, na ktorom sa zmluvné strany dohodnú do 45 dní.

B. Technickí zástupcovia zmluvných strán sa pokúsia vyriešiť každý rozpor medzi nimi vo veci ich spolupráce na základe tejto dohody prostredníctvom konzultácií v súlade s ustanoveniami obsiahnutými v prílohách k tejto dohode.

C. V prípade, že technickí zástupcovia nie sú schopní vyriešiť spory, ako sa stanovuje v odseku B, ktorýkoľvek technický zástupca môže postúpiť spor rade, ktorá uskutoční konzultácie o danej záležitosti.

Článok 18

Pozastavenie uznávania zistení

A. Ak by konzultácie na základe článku 17 nevyriešili rozpor, ktorý sa týka zistení o zhode a schválení, každá zmluvná strana môže oznámiť druhej strane svoj zámer pozastaviť uznávanie zistení o zhode a schválení, v prípade ktorých dochádza k rozporu. Také oznámenie má písomnú podobu a podrobne sa v ňom uvádzajú dôvody na pozastavenie.

B. Také oznámenie nadobúda účinnosť 30 dní po dátume oznámenia, ak pred koncom tohto obdobia zmluvná strana, ktorá iniciovala pozastavenie, písomne neoznámi druhej zmluvnej strane, že sťahuje svoje oznámenie. Také pozastavenie neovplyvní platnosť zistení o zhode, certifikátov a schválení vydaných technickými zástupcami alebo leteckým úradom príslušnej strany pred dátumom nadobudnutia účinnosti pozastavenia. Každé také pozastavenie, ktoré nadobudlo účinnosť, možno neodkladne zrušiť na základe výmeny písomnej korešpondencie, ktorú strany uskutočnia na tento účel.

Článok 19

Nadobudnutie platnosti, zmeny a doplnenia, predĺženie a ukončenie dohody

A. Táto dohoda, vrátane jej príloh, nadobúda platnosť prvým dňom druhého mesiaca po dátume, v ktorý si zmluvné strany vymenili diplomatické nóty potvrdzujúce ukončenie príslušných postupov na uvedenie tejto dohody do platnosti.

B. Táto dohoda sa môže meniť a dopĺňať len písomne na základe vzájomnej dohody zmluvných strán. Také zmeny a doplnenia nadobudnú platnosť prvým dňom druhého mesiaca po dátume, v ktorý si zmluvné strany vymenili diplomatické nóty potvrdzujúce ukončenie príslušných postupov na uvedenie tejto dohody alebo akýchkoľvek príloh k tejto dohode do platnosti. Zmeny a doplnenia príloh sa uskutočňujú na základe rozhodnutia rady.

C. Každá jednotlivá príloha, ktorú vypracuje rada po dátume nadobudnutia platnosti tejto dohody, nadobúda platnosť na základe rozhodnutia rady.

D. Táto dohoda zostáva v platnosti, kým ju neukončí niektorá zmluvná strana. Také ukončenie sa uskutoční na základe písomného oznámenia, ktoré jedna strana doručí druhej strane vopred v lehote 60 dní. Takým ukončením sa tiež skončí platnosť akýchkoľvek zmien a doplnení tejto dohody a všetkých príloh k tejto dohode. Také ukončenie neovplyvní platnosť akýchkoľvek osvedčení a iných schválení vydaných stranami v súlade s podmienkami tejto dohody vrátane jej príloh.

E. Platnosť jednotlivých príloh k dohode môže ukončiť ktorákoľvek zmluvná strana. Ukončenie platnosti každej prílohy nadobúda účinnosť šesťdesiat dní od dátumu prevzatia oznámenia o ukončení, ktoré jedna zmluvná strana doručí druhej zmluvnej strane, ak uvedené oznámenie o ukončení nebolo stiahnuté. V prípade ukončenia platnosti jednej alebo viacerých príloh sú zostávajúce prílohy aj naďalej účinné. Zmluvné strany však musia uskutočniť konzultácie o zachovaní zvyšku dohody. Ak nedôjde ku konsenzu, túto dohodu môže ukončiť ktorákoľvek zo zmluvných strán. Ukončenie nadobúda účinnosť šesťdesiat dní od dátumu oznámenia, ktoré na tento účel zašle jedna zmluvná strana druhej zmluvnej strane.

F. Po oznámení o ukončení tejto dohody v celom jej rozsahu alebo ktorejkoľvek prílohy k tejto dohode zmluvné strany naďalej plnia svoje záväzky podľa tejto dohody alebo ktorejkoľvek prílohy k tejto dohode do dátumu nadobudnutia účinnosti ukončenia.

NA DÔKAZ TOHO nižšie podpísaní zástupcovia, riadne splnomocnení príslušnými vládami, podpísali túto dohodu.

V Bruseli tridsiateho júna dvetisícosem v dvoch origináloch v anglickom, bulharskom, českom, dánskom, estónskom, fínskom, francúzskom, gréckom, holandskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom a talianskom jazyku. Ak sú rozdiely vo výklade medzi textami v rôznych jazykoch, anglický text je smerodajný.

За Европейската общност

Por la Comunidad Europea

Za Evropské společenství

For Det Europæiske Fællesskab

Für die Europäische Gemeinschaft

Euroopa Ühenduse nimel

Για την Ευρωπαϊκή Κοινότητα

For the European Community

Pour la Communauté européenne

Per la Comunità europea

Eiropas Kopienas vārdā

Europos bendrijos vardu

az Európai Közösség részéről

Għall-Komunità Ewropea

Voor de Europese Gemeenschap

W imieniu Wspólnoty Europejskiej

Pela Comunidade Europeia

Pentru Comunitatea Europeană

Za Európske spoločenstvo

Za Evropsko skupnost

Euroopan yhteisön puolesta

På Europeiska gemenskapens vägnar

За Cъeдинeнитe aмepикaнcки щaти

Por los Estados Unidos de América

Za Spojené státy americké

For Amerikas Forenede Stater

Für die Vereinigten Staaten von Amerika

Ameerika Ühendriikide nimel

Για τις Ηνωμένες Πολιτείες της Αμερικής

For the United States of America

Pour les États-Unis d'Amérique

Per gli Stati Uniti d'America

Amerikas Savienoto Valstu vārdā

Jungtinių Amerikos Valstijų vardu

az Amerikai Egyesült Államok részéről

Għall-Istati Uniti tal-Amerika

Voor de Verenigde Staten van Amerika

W imieniu Stanów Zjednoczonych Ameryki

Pelos Estados Unidos da América

Pentru Statele Unite ale Americii

Za Spojené štáty americké

Za Združene države Amerike

Amerikan yhdysvaltojen puolesta

På Amerikas förenta staters vägnar

Dodatok 1







Štát Bilaterálna Rakúsko Dohoda o podpore bezpečnosti letectva; podpísaná vo Viedni 14. januára 1997 Dohoda o vzájomnom schvaľovaní osvedčení letovej spôsobilosti pre dovážané lietadlá; uskutočnená vo forme výmeny nót vo Washingtone 30. apríla 1959 Belgicko Dohoda o vzájomnom schvaľovaní osvedčení letovej spôsobilosti; uskutočnená vo forme výmeny nót v Bruseli 12. februára a 14. mája 1973 Česká republika Prevádzkové postupy Úradu pre civilné letectvo (FAA) a Inšpektorátu civilného letectva (CAI) Českej republiky na schvaľovanie konštrukcie, osvedčovanie letovej spôsobilosti, zachovanie letovej spôsobilosti a vzájomnú spoluprácu a technickú pomoc na základe dohody medzi Spojenými štátmi a Československom podpísanej 29. januára 1996 Dohoda medzi Spojenými štátmi a Československom o vzájomnom schvaľovaní osvedčení letovej spôsobilosti pre dovážané lietadlá; uskutočnená vo forme výmeny nót v Prahe 1. a 21. októbra 1970 Dánsko Dohoda o podpore bezpečnosti letectva; podpísaná v Kodani 6. novembra 1998 Dohoda o vzájomnom schvaľovaní osvedčení letovej spôsobilosti; uskutočnená vo forme výmeny nót vo Washingtone 6. januára 1982 Fínsko Dohoda o podpore bezpečnosti letectva; podpísaná v Helsinkách 2. novembra 2000 Dohoda o vzájomnom schvaľovaní osvedčení letovej spôsobilosti pre dovážané civilné bezmotorové lietadlá a zariadenia pre civilné lietadlá; uskutočnená vo forme výmeny nót vo Washingtone 7. marca 1974 Francúzsko Dohoda o podpore bezpečnosti letectva; podpísaná v Paríži 14. mája 1996 Vykonávacie postupy na schvaľovanie konštrukcie, výrobné činnosti, schvaľovanie letovej spôsobilosti pri vývoze, činnosti po schválení konštrukcie a technickú pomoc medzi úradmi na základe Dohody o podpore bezpečnosti letectva medzi vládou Spojených štátov amerických a vládou Francúzskej republiky podpísanej 24. augusta 2001 Postupy na vykonávanie údržby v súlade s Dohodou o podpore bezpečnosti letectva medzi vládou Spojených štátov amerických a vládou Francúzskej republiky podpísanou 14. mája 1996 Nemecko Dohoda o podpore bezpečnosti letectva; podpísaná v Milwaukee 23. mája 1996 Vykonávacie postupy na schvaľovanie konštrukcie, výrobné činnosti, schvaľovanie letovej spôsobilosti na účely vývozu, činnosti po schválení konštrukcie a technickú pomoc medzi úradmi v súlade s Dohodou o podpore bezpečnosti letectva medzi vládou Spojených štátov a vládou Spolkovej republiky Nemecko, 1. revíziou, podpísanou 3. júna 2002 Postupy na vykonávanie údržby v súlade s Dohodou o podpore bezpečnosti letectva medzi vládou Spojených štátov amerických a vládou Spolkovej republiky Nemecko podpísanou 6. júna 1997 Írsko Dohoda o podpore bezpečnosti letectva; podpísaná v Dubline 5. februára 1997 Postupy na vykonávanie údržby v súlade s Dohodou o podpore bezpečnosti letectva medzi vládou Spojených štátov amerických a vládou Írska podpísanou 5. februára 1999 20. apríla 1999 Taliansko Dohoda o podpore bezpečnosti letectva; podpísaná v Ríme 27. októbra 1999 Vykonávacie postupy na schvaľovanie konštrukcie, výrobné činnosti, schvaľovanie letovej spôsobilosti na účely vývozu, činnosti po schválení konštrukcie a technickú pomoc medzi úradmi v súlade s Dohodou o podpore bezpečnosti letectva medzi vládou Spojených štátov a vládou Talianska podpísanou 4. júna 2002 Holandsko Dohoda o podpore bezpečnosti letectva; podpísaná v Haagu 13. septembra 1995 Vykonávacie postupy na schvaľovanie konštrukcie, výrobné činnosti, schvaľovanie letovej spôsobilosti na účely vývozu, činnosti po schválení konštrukcie a technickú pomoc medzi úradmi v súlade s Dohodou o podpore bezpečnosti letectva medzi vládou Spojených štátov a vládou Holandska podpísanou 3. júna 2002 Poľsko Dohoda o vzájomnom schvaľovaní osvedčení letovej spôsobilosti pre dovážané výrobky civilnej leteckej techniky v znení zmien a doplnení; uskutočnená vo forme výmeny nót vo Washingtone 8. novembra 1976 Rumunsko Dohoda o podpore bezpečnosti letectva; podpísaná v Bukurešti 10. septembra 2002 Dohoda o vzájomnom schvaľovaní osvedčení letovej spôsobilosti pre dovážané civilné bezmotorové lietadlá; uskutočnená vo forme výmeny nót vo Washingtone 7. decembra 1976 (Poznámka: Spojené štáty požiadali o ukončenie tejto dohody vo februári 2007. Oznámenie USA a odpoveď Rumunska budú znamenať ukončenie dohody.) Vykonávacie postupy na schvaľovanie konštrukcie, výrobné činnosti, schvaľovanie letovej spôsobilosti na účely vývozu, činnosti po schválení konštrukcie a technickú pomoc medzi úradmi v súlade s Dohodou o podpore bezpečnosti letectva medzi vládou Spojených štátov a vládou Rumunska podpísanou 24. septembra 2002 Španielsko Dohoda o podpore bezpečnosti letectva; podpísaná vo Washingtone 23. septembra 1999 Dohoda o vzájomnom schvaľovaní osvedčení letovej spôsobilosti pre dovážané lietadlá v znení zmien a doplnení; uskutočnená vo forme výmeny nót v Madride 23. septembra 1957 Švédsko Dohoda o podpore bezpečnosti letectva; podpísaná v Štokholme 9. februára 1998 Vykonávacie postupy na schvaľovanie konštrukcie, výrobné činnosti, schvaľovanie letovej spôsobilosti na účely vývozu, činnosti po schválení konštrukcie a technickú pomoc medzi úradmi v súlade s Dohodou o podpore bezpečnosti letectva medzi vládou Spojených štátov a vládou Švédska podpísanou 3. júna 2002 Spojené kráľovstvo Dohoda o podpore bezpečnosti letectva; podpísaná v Londýne 20. decembra 1995 Vykonávacie postupy na schvaľovanie konštrukcie, výrobné činnosti, schvaľovanie letovej spôsobilosti na účely vývozu, činnosti po schválení konštrukcie a technickú pomoc medzi úradmi v súlade s Dohodou o podpore bezpečnosti letectva medzi vládou Spojených štátov a vládou Spojeného kráľovstva Veľkej Británie a Severného Írska podpísanou 23. mája 2002 Vykonávacie postupy pre letové simulátory v súlade s Dohodou o podpore bezpečnosti letectva medzi vládou Spojených štátov a vládou Spojeného kráľovstva Veľkej Británie a Severného Írska datovanou 20. decembra 1995, 1. revíziou, podpísanou 6. októbra 2005

PRÍLOHA 1

OSVEDČOVANIE LETOVEJ SPÔSOBILOSTI A ENVIRONMENTÁLNE OSVEDČOVANIE LIETADIEL

1. ROZSAH PÔSOBNOSTI

1.1. Táto príloha sa vzťahuje na: 1. vzájomné uznávanie zistení o zhode, schválení a dokumentácie a 2. technickú pomoc s ohľadom na: a) letovú spôsobilosť a zachovanie letovej spôsobilosti výrobkov civilnej leteckej techniky (ďalej len „výrobky“) a b) hluk, odvádzanie paliva a emisie výfukových plynov.

1.2. Ako sa stanovuje v článku 4 dohody, zmluvné strany vzájomne uznávajú zistenia, ku ktorým sa dospelo na základe systémov technických zástupcov alebo leteckých úradov, s výhradou ustanovení tejto prílohy, a ak je to vhodné, technických vykonávacích postupov, na ktorých sa dohodnú technickí zástupcovia.

2. SPOLOČNÝ KOORDINAČNÝ ORGÁN

2.1. Zloženie

2.1.1. Týmto sa zriaďuje spoločný technický koordinačný orgán s názvom Rada pre dohľad nad certifikáciou, ktorá sa zodpovedá Bilaterálnej rade pre dohľad, pod spoločným vedením technických zástupcov. Pozostáva z predstaviteľov každého technického zástupcu zodpovedného za osvedčovanie letovej spôsobilosti a environmentálne osvedčovanie lietadiel, systémy riadenia kvality a vydávanie pravidiel.

2.1.2. Spoločné vedenie môže prizvať ďalších účastníkov, aby uľahčili plnenie mandátu tejto Rady pre dohľad nad osvedčovaním.

2.2. Mandát

2.2.1. Rada pre dohľad nad certifikáciou sa stretáva v pravidelných intervaloch s cieľom zabezpečiť účinné fungovanie a implementáciu tejto prílohy. Jej funkcie zahŕňajú najmä:

a) vypracovanie, schvaľovanie a preskúmavanie technických vykonávacích postupov;

b) spoločné využívanie informácií o hlavných bezpečnostných problémoch a vypracovanie akčných plánov na ich riešenie;

c) zabezpečenie dôsledného uplatňovania tejto prílohy;

d) riešenie technických problémov spadajúcich pod zodpovednosť technických zástupcov a skúmanie ostatných technických problémov, ktoré nie je možné vyriešiť na nižšej úrovni;

e) vyvíjanie účinných prostriedkov pre spoluprácu, pomoc a výmenu informácií s ohľadom na bezpečnosť a environmentálne normy, systémy osvedčovania a systémy riadenia kvality a normalizácie;

f) vedenie zoznamu leteckých úradov stanovených v dodatku k tejto prílohe v súlade s rozhodnutiami prijatými Bilaterálnou radou pre dohľad;

g) navrhovanie zmien a doplnení, pokiaľ ide o túto prílohu, Bilaterálnej rade pre dohľad.

2.2.2. Rada pre dohľad nad certifikáciou informuje o nevyriešených problémoch Bilaterálnu radu pre dohľad a zabezpečuje implementáciu rozhodnutí, ku ktorým dospeje Bilaterálna rada pre dohľad so zreteľom na túto prílohu.

3. IMPLEMENTÁCIA

3.1. Všeobecné

3.1.1. Technickí zástupcovia vypracúvajú technické vykonávacie postupy na účely implementácie tejto prílohy, ktoré ďalej riešia rozdiely medzi systémami zmluvných strán v oblasti osvedčovania letovej spôsobilosti a environmentálneho osvedčovania lietadiel.

3.1.2. Každý technický zástupca, a ak je to vhodné, letecký úrad, podporí žiadosti technického zástupcu druhej zmluvnej strany, a ak je to vhodné, leteckého úradu, o prístup k údajom v rámci regulačnej kontroly druhého technického zástupcu, a ak je to vhodné, leteckého úradu, na účely vykonávania činnosti podľa tejto prílohy.

3.2. Schvaľovanie konštrukcie

3.2.1. Technický zástupca USA vykonáva funkcie štátu projektu uplatniteľné na Spojené štáty podľa prílohy 8 k Medzinárodnému dohovoru o civilnom letectve podpísanému v Chicagu 7. decembra 1944 (ďalej len „Chicagský dohovor“) pre regulované subjekty, ktoré patria pod jeho právomoc.

3.2.2. Technický zástupca ES vykonáva v mene členských štátov ES funkcie štátu projektu, ktoré sa na ne uplatňujú podľa prílohy 8 k Chicagskému dohovoru pre regulované subjekty, ktoré patria pod jeho právomoc.

3.2.3. Na účely využívania výhod vzájomného uznávania podľa tejto dohody:

a) EASA pôsobí ako certifikačný orgán a prijíma žiadosti o osvedčovanie na prvé schválenie ich konštrukcie, konštrukčných zmien a údajov o oprave len od žiadateľov, ktorí majú sídlo na území Európskeho spoločenstva, a

b) FAA pôsobí ako certifikačný orgán a prijíma žiadosti o osvedčovanie na prvé schválenie ich konštrukcie, konštrukčných zmien a údajov o oprave len od žiadateľov, ktorí majú sídlo v Spojených štátoch.

3.2.4. Každý technický zástupca používa proces overovania na účely schválenia:

a) konštrukcie lietadla, motorov lietadla, vrtúľ a zariadení;

b) doplnkových typových osvedčení;

c) určitých závažných zmien typového návrhu, ako sú definované v technických vykonávacích postupoch, a

d) akustických a typových zmien,

ktoré schválil alebo práve schvaľuje technický zástupca druhej zmluvnej strany pri vykonávaní funkcií štátu projektu. Proces overovania, ako je definovaný v technických vykonávacích postupoch, je v maximálne možnej miere založený na technických hodnoteniach, skúškach, kontrolách a osvedčovaní zhody, ktoré vykonáva technický zástupca druhej zmluvnej strany. Základňa osvedčovania letovej spôsobilosti vypracovaná počas procesu overovania lietadla, motoru lietadla alebo vrtule využíva uplatniteľné normy alebo predpisy letovej spôsobilosti účinné v deň podania žiadosti technickému zástupcovi, ktorý vykonáva funkcie štátu projektu. Základňa environmentálneho osvedčovania sa má vypracovať na základe dátumov žiadostí predpísaných v technických vykonávacích postupoch.

3.2.5. Technickí zástupcovia zabezpečia počas procesu overovania vzájomné sprístupňovanie informácií týkajúcich sa prevádzkových požiadaviek, ktoré ovplyvňujú konštrukciu. Letecké úrady sprístupnia také informácie EASA.

3.2.6. Technickí zástupcovia môžu, ak je to vhodné, využívať spoločný proces osvedčovania. Spoločné osvedčovanie je alternatívnou formou overovania, ak sa na ňom vzájomne dohodne žiadateľ a obaja technickí zástupcovia, ako je definované v technických vykonávacích postupoch. Spoločné osvedčovanie je obzvlášť vhodné, ak prvky nového výrobku navrhne regulovaný subjekt so sídlom na území druhej zmluvnej strany. Predpokladá sa, že dokazovanie zhody a zistenia v rámci spoločného osvedčovania vykoná na mieste technický zástupca druhej strany.

3.2.7. Keďže regulačné systémy zmluvných strán, pokiaľ ide o zmeny častí, údajov o oprave a konštrukcii, a zmeny návrhu, iné ako tie, na ktoré sa vzťahuje bod 3.2.4, sa považujú za dostatočne porovnateľné, takže sa nevyžaduje osobitné schválenie technického zástupcu alebo leteckého úradu dovážajúcej zmluvnej strany, technický zástupca dovážajúcej zmluvnej strany akceptuje zmenu časti, údajov o oprave a konštrukcii alebo návrhu, ak už ju schválil alebo inak uznal technický zástupca druhej zmluvnej strany pri výkone funkcií štátu projektu pre zmenu časti, údajov o oprave a konštrukcii alebo návrhu. V technických vykonávacích postupoch sa stanoví, kedy je potrebné osobitné schválenie technického zástupcu dovážajúcej strany.

3.2.8. Vyhlásenia o osvedčovaní týkajúce sa typových schválení vrátane informácií o úrovniach hluku a emisií sa definujú v technických vykonávacích postupoch.

3.2.9. V prípade, že držiteľ typového schválenia uskutoční prenos svojho schválenia na iný subjekt, technický zástupca zodpovedný za typové schválenie neodkladne informuje druhého technického zástupcu o prenose. Technickí zástupcovia definujú postupy na uľahčenie prenosu osvedčení medzi regulovanými subjektmi zmluvných strán v technických vykonávacích postupoch.

3.2.10. EASA uzná certifikačné postupy USA ako prijateľnú alternatívu požiadaviek Európskeho spoločenstva na preukázanie spôsobilosti žiadateľa.

3.3. Zachovanie letovej spôsobilosti

3.3.1. Technickí zástupcovia sú poverení prijať opatrenia na riešenie nebezpečných stavov vo výrobkoch, ktoré osvedčujú. Technickí zástupcovia si vymieňajú informácie o poruchách, nedostatkoch a chybách, ktoré dostali od svojich držiteľov povolení, aby pomohli technickému zástupcovi druhej zmluvnej strany pri prešetrovaní prevádzkových ťažkostí alebo iných potenciálnych problémov bezpečnosti. Výmena týchto informácií medzi technickými zástupcami sa považuje za splnenie povinnosti každého držiteľa schválenia podávať hlásenia o poruchách, nedostatkoch a chybách technickému zástupcovi druhej zmluvnej strany podľa uplatniteľných právnych predpisov druhej zmluvnej strany. Opatrenia na riešenie nebezpečných podmienok a výmena informácií o bezpečnosti sú definované v technických vykonávacích postupoch.

3.3.2. Ak technický zástupca jednej alebo druhej strany neinformuje inak:

a) FAA vykonáva funkcie zachovania letovej spôsobilosti štátu projektu uplatniteľné na Spojené štáty podľa prílohy 8 k Chicagskému dohovoru pre lietadlá, motory lietadiel, vrtule a zariadenia v priebehu životného cyklu výrobku;

b) EASA vykonáva v mene členských štátov EÚ funkcie zachovania letovej spôsobilosti štátu projektu, ktoré sa na ne uplatňujú podľa prílohy 8 k Chicagskému dohovoru pre lietadlá, motory lietadiel, vrtule a zariadenia v priebehu životného cyklu výrobku.

3.3.3. FAA vykonáva funkcie štátu výroby uplatniteľné na Spojené štáty podľa prílohy 8 k Chicagskému dohovoru pre lietadlá, motory lietadiel, vrtule a zariadenia v priebehu životného cyklu výrobku, ktoré spadajú pod jeho právomoc. Letecké úrady, a ak je to vhodné, EASA, vykonávajú funkcie štátu výroby podľa prílohy 8 k Chicagskému dohovoru pre lietadlá, motory lietadiel, vrtule a zariadenia v priebehu životného cyklu výrobku, ktoré spadajú pod jeho právomoc. Opatrenia na riešenie nebezpečných stavov sa definujú v technických vykonávacích postupoch.

3.3.4. Všetky zmeny vlastníctva alebo štatútu letovej spôsobilosti osvedčenia vydaného technickým zástupcom jednej zo zmluvných strán sa včas oznamujú technickému zástupcovi druhej zmluvnej strany.

3.4. Výroba

3.4.1. Technickí zástupcovia, a ak je to vhodné, letecké úrady, vydávajú výrobné povolenia založené na prijateľnom systéme kvality výroby/dozoru výrobcovi v rámci ich vlastného regulačného systému, ak sa výrobca zúčastňuje na vývoze lietadiel, motorov lietadiel, vrtúľ, zariadení alebo častí určených druhej zmluvnej strane. Také výrobné povolenia zabezpečujú, aby sa všetky lietadlá, motory lietadiel, vrtule, zariadenia a časti zhodovali so schváleným projektom dovážajúcej zmluvnej strany, prešli v prípade potreby prevádzkovou kontrolou a aby ich stav v čase vývozu umožňoval bezpečnú prevádzku.

3.4.2. Keďže regulačné systémy zmluvných strán, pokiaľ ide o výrobu, sa považujú za dostatočne porovnateľné, technický zástupca alebo letecký úrad dovážajúcej zmluvnej strany nevydáva vlastné výrobné povolenie týmto výrobcom, ktorých reguluje vyvážajúca zmluvná strana.

3.4.3. Každý technický zástupca, a ak je to vhodné, letecké úrady, uznáva výrobné povolenia technického zástupcu alebo leteckých úradov druhej zmluvnej strany vrátane:

a) výrobných povolení vydaných alebo rozšírených na výrobu lietadiel, motorov lietadiel, vrtúľ, zariadení alebo častí na ich územiach a na výrobu lietadiel, motorov lietadiel, vrtúľ, zariadení alebo častí mimo ich území a

b) výrobných povolení vydaných na výrobu lietadiel, motorov lietadiel, vrtúľ, zariadení alebo častí založených na licenčnej dohode výrobcu alebo príslušnej dohode s držiteľom typového schválenia na území druhej zmluvnej strany alebo tretej krajiny. Ak licenčná dohoda na výrobu lietadla, motoru lietadla alebo vrtule rozdeľuje zodpovednosti štátu projektu a štátu výroby medzi obidve zmluvné strany, FAA a EASA alebo v prípade potreby letecký úrad uzavrú pracovnú dohodu.

3.4.4. Technický zástupca každej zmluvnej strany a v prípade potreby letecké úrady plnia svoje príslušné regulačné povinnosti, pokiaľ ide o dohľad nad výrobcami a dodávateľmi schválenými na základe systému kvality výrobcu, ktorý má sídlo na území druhej zmluvnej strany, pričom sa spoliehajú na systém dohľadu druhej zmluvnej strany, ak sa plnia tieto podmienky:

a) technický zástupca alebo letecký úrad zodpovedný za dohľad nad držiteľom výrobného povolenia úradnou cestou požiada o pomoc pri dohľade;

b) výrobnému zariadeniu bolo dodatočne udelené výrobné povolenie podobného rozsahu, ktoré vydal buď technický zástupca, alebo letecký úrad na území, na ktorom sa nachádza zariadenie;

c) technický zástupca alebo letecký úrad druhej zmluvnej strany je ochotný a schopný vykonávať také činnosti, ako mu to jeho zdroje umožňujú, a

d) technickí zástupcovia alebo letecký úrad podľa potreby zdokumentuje podrobnosti každej dohodnutej pomoci pri dohľade.

3.4.5. V prípade častí vyrobených v rámci regulačného systému jednej zmluvnej strany v zariadení umiestnenom na území druhej zmluvnej strany technickí zástupcovia a letecké úrady uznajú osvedčenia o schválenom uvoľnení do prevádzky alebo iné dokumenty podľa dohody namiesto ich vlastnej dokumentácie na základe týchto podmienok:

a) výrobnému zariadeniu bolo udelené výrobné povolenie podobného rozsahu, ktoré vydal technický zástupca alebo letecký úrad uvedený v dodatku, ktorý má regulačnú právomoc nad týmto výrobným zariadením, a ak je to vhodné;

b) v prípade dodávky koncovému užívateľovi držiteľ platného povolenia udelil písomný súhlas jeho dodávateľovi, ak to umožňuje regulačný systém držiteľa povolenia.

3.4.6. V prípade výrobkov vyrobených na základe licenčnej dohody technickí zástupcovia stanovia postupy s cieľom zabezpečiť, aby technický zástupca, ktorý vykonáva zodpovednosti štátu projektu pre daný výrobok, prostredníctvom držiteľa typového povolenia schválil všetky zmeny, ktoré v projekte vykoná užívateľ licencie.

3.5. Osvedčovanie letovej spôsobilosti na účely vývozu

3.5.1. Technický zástupca každej zmluvnej strany alebo ak je to vhodné, letecké úrady vzájomne uznávajú osvedčenia o letovej spôsobilosti druhej zmluvnej strany na všetky výrobky, ak sa výrobok vyváža z regulačnej právomoci jednej zmluvnej strany do regulačnej právomoci druhej zmluvnej strany s príslušným osvedčením o letovej spôsobilosti. Technickí zástupcovia, a ak je to vhodné, letecké úrady alebo patrične schválené organizácie, vydávajú pri každom vývoze tieto dokumenty o letovej spôsobilosti:

a) vývozné osvedčenie o letovej spôsobilosti pre nové alebo použité lietadlo, ako je definované v technických vykonávacích postupoch;

b) buď vývozné osvedčenie o letovej spôsobilosti, alebo schválené osvedčenie o uvoľnení do prevádzky pre nový motor lietadla alebo vrtuľu;

c) schválené osvedčenie o uvoľnení do prevádzky pre novú časť alebo zariadenie.

3.5.2. V prípade nových výrobkov technickí zástupcovia alebo letecké úrady stanovené v dodatku (alebo v prípade potreby nimi určené regulované subjekty) vydaním špecifického dokumentu o letovej spôsobilosti na účely vývozu osvedčia, že lietadlo, motor lietadla, vrtuľa, časť alebo zariadenie:

a) sa zhoduje s projektom, ktorý schválil technický zástupca dovážajúcej zmluvnej strany a ktorý je špecifikovaný v záznamovom liste typového osvedčenia alebo iného typového schválenia vrátane akýchkoľvek ďalších doplnkových typových osvedčení;

b) je v stave, ktorý umožňuje bezpečnú prevádzku vrátane súladu s akýmikoľvek pokynmi o zachovaní letovej spôsobilosti (ak je to vhodné) alebo bezpečnostnými informáciami, ako ich oznámil technický zástupca, a akýmikoľvek povinnými bezpečnostnými opatreniami (ak je to vhodné), pokiaľ ide o výrobu alebo údržbu, ako ich oznámil príslušný letecký úrad dovážajúcej zmluvnej strany;

c) sa v prípade potreby podrobilo záverečnej prevádzkovej kontrole;

d) je patrične označené alebo vybavené identifikačnými znakmi v súlade s požiadavkami technického zástupcu dovážajúcej zmluvnej strany;

e) spĺňa všetky dodatočné požiadavky, ktoré predpíše a oznámi technický zástupca dovážajúcej zmluvnej strany, a

f) v prípade prestavaného motora lietadla tento motor lietadla prestaval výrobca motora.

3.5.3. Technickí zástupcovia alebo letecké úrady uvedené v dodatku (alebo nimi vymenované regulované subjekty, ak je to vhodné) uznajú aj použité civilné lietadlo na štandardné osvedčovanie letovej spôsobilosti alebo osvedčovanie letovej spôsobilosti s osobitnými podmienkami/obmedzeniami len vtedy, ak existuje držiteľ typového osvedčenia alebo európskeho typového osvedčenia s obmedzeniami na zabezpečenie zachovania letovej spôsobilosti lietadla a ak technický zástupca alebo letecký úrad druhej zmluvnej strany osvedčí, že lietadlo:

a) malo počas svojej životnosti náležitú údržbu (ako dokazujú príslušné záznamy o údržbe) a

b) spĺňa požiadavky odseku 3.5.2 písm. a) až e).

Záznamy o kontrole a údržbe, ktoré majú sprevádzať použité lietadlo, sa podrobne uvádzajú v technických vykonávacích postupoch.

3.5.4. Všetky dokumenty o letovej spôsobilosti obsahujú príslušné vyhlásenia o osvedčovaní, ako je stanovené v technických vykonávacích postupoch.

3.5.5. Ak v procese osvedčovania letovej spôsobilosti technický zástupca alebo letecký úrad vyvážajúcej zmluvnej strany nie je schopný splniť všetky požiadavky stanovené v odseku 3.5.2 písm. a) až f) alebo 3.5.3, technický zástupca alebo letecký úrad vyvážajúcej zmluvnej strany:

a) neodkladne o tejto skutočnosti informuje technického zástupcu alebo letecký úrad vyvážajúcej zmluvnej strany;

b) koordinuje spoločne s technickým zástupcom alebo leteckým úradom dovážajúcej zmluvnej strany, ako je stanovené v technických vykonávacích postupoch, ich uznanie alebo zamietnutie výnimiek z požiadaviek pred ukončením osvedčovania letovej spôsobilosti a

c) pri vývoze výrobku zdokumentuje všetky schválené výnimky.

3.5.6. Okrem výrobkov uvedených v dodatku k tejto prílohe FAA naďalej uznáva výrobky, ktoré boli zahrnuté do rozsahu pôsobnosti bilaterálnej dohody týkajúcej sa letovej spôsobilosti uvedenej v dodatku 1 dohody, ktoré sa zhodujú s konštrukciou schválenou FAA, za predpokladu, že boli vyrobené a že im bolo vydané príslušné osvedčenie o letovej spôsobilosti pred dátumom nadobudnutia platnosti tejto dohody.

3.5.7. Európske spoločenstvo nevyžaduje osobitné označenie European Parts Approval (EPA) v prípade častí dovážaných zo Spojených štátov s výnimkou toho, ak EASA pôsobí ako štát projektu.

4. UZNÁVANIE NÁLEZOV A POVOLENÍ

4.1. Kvalifikačné požiadavky na účely uznávania nálezov a povolení

4.1.1. Technickí zástupcovia a v prípade potreby letecké úrady zavedú systém osvedčovania a dohľadu pre rôzne činnosti zahrnuté do rozsahu pôsobnosti tejto prílohy. Tento systém je zdokumentovaný a zahŕňa organizačnú štruktúru, kvalifikáciu pracovníkov a vnútorné politiky a postupy používané na vykonávanie týchto činností.

4.1.2. Každý technický zástupca a v prípade potreby letecké úrady vzájomne preukážu dostatočné znalosti o svojich systémoch, pokiaľ ide o letovú spôsobilosť a environmentálne požiadavky, s tým súvisiacu politiku a poradenský materiál, postupy a organizačnú štruktúru.

4.1.3. Každý technický zástupca a v prípade potreby letecké úrady zabezpečia, aby mali pracovníci príslušnú kvalifikáciu a dostatočné znalosti, skúsenosti a školenia, aby mohli plniť svoje povinnosti podľa tejto dohody.

4.1.4. Tieto systémy podliehajú vnútorným auditom kvality, akreditačným kontrolám a kontrolám dodržiavania noriem. Technické vykonávacie postupy definujú pravidelnú účasť technických zástupcov vo vzájomných vnútorných auditoch kvality, akreditačných kontrolách alebo kontrolách dodržiavania noriem vrátane kontrol leteckých úradov opísaných v odseku 4.2.3 s cieľom zachovať vzájomnú dôveru vo svoje systémy. Technickí zástupcovia a letecké úrady sa podrobujú takým kontrolám a zabezpečujú, aby regulované subjekty umožnili prístup technickým zástupcom oboch zmluvných strán.

4.2. Kvalifikácia technických zástupcov a leteckých úradov

4.2.1. S výhradou akýchkoľvek podmienok definovaných v technických vykonávacích postupoch sa predpokladá, že technickí zástupcovia spĺňajú požiadavky stanovené v odsekoch 4.1.1 až 4.1.3 na základe procesu vytvárania dôvery. V prípade osvedčovania letovej spôsobilosti bol proces vytvárania dôvery ukončený, o čom svedčí zahrnutie tejto prílohy k dohode. V prípade environmentálneho osvedčovania je proces budovania dôvery definovaný v technických vykonávacích postupoch.

4.2.2. Letecké úrady, ktoré spĺňajú požiadavky na funkcie výroby a osvedčovania letovej spôsobilosti v odsekoch 4.1.1 až 4.1.3, sú uvedené v dodatku k tejto prílohe spolu s rozsahom pôsobnosti ich činnosti.

4.2.3. Ak Európske spoločenstvo na základe kontroly dodržiavania noriem zo strany EASA stanoví, že ostatné letecké úrady spĺňajú požiadavky stanovené v odsekoch 4.1.1 až 4.1.3, technickí zástupcovia sa riadia procesom uvedeným v oddiele 1 technických vykonávacích postupov. Ak to po ukončení procesu technickí zástupcovia považujú za vhodné, navrhnú následne Bilaterálnej rade pre dohľad akékoľvek zmeny a doplnenia dodatku vrátane zmien v rozsahu pôsobnosti činností leteckého úradu.

4.2.4. Ak je jeden technický zástupca presvedčený, že technická spôsobilosť druhého technického zástupcu alebo niektorého leteckého úradu už nie je dostatočná, technickí zástupcovia uskutočnia konzultácie a navrhnú akčný plán vrátane akýchkoľvek činností na vytvorenie dôvery s cieľom riešiť nedostatky. Podobne ak je jeden alebo druhý technický zástupca presvedčený, že uznávanie zistení alebo schválení vydaných leteckým úradom by malo byť pozastavené, technickí zástupcovia uskutočnia konzultácie. Ak sa dôvera vzájomne prijateľnými prostriedkami neobnoví, jeden aj druhý technický zástupca môže záležitosť postúpiť Bilaterálnej rade pre dohľad. Ak sa problém vzájomne prijateľnými prostriedkami nevyrieši, každá strana môže informovať druhú stranu podľa článku 18.A dohody.

4.2.5. Podobne technickí zástupcovia uskutočnia konzultácie vždy, keď jeden alebo druhý technický zástupca navrhne posúdiť opätovné ustanovenie leteckého úradu, ktorý predtým Bilaterálna rada vypustila z dodatku alebo ktorého zistenia alebo schválenia boli pozastavené.

5. VÝMENA INFORMÁCIÍ

Výmena všetkých informácií medzi technickými zástupcami a v prípade potreby aj leteckými úradmi vrátane dokumentácie sa uskutočňuje v anglickom jazyku. Technickí zástupcovia sa od prípadu k prípadu môžu dohodnúť na výnimkách pre údaje o osvedčovaní zhody.

6. TECHNICKÉ KONZULTÁCIE

Technickí zástupcovia sa dohodnú na riešení problémov spojených s implementáciou tejto prílohy prostredníctvom konzultácií. Technickí zástupcovia predtým, ako nastolia problém Bilaterálnej rade pre dohľad, vynaložia všetko úsilie, aby vyriešili problémy na najnižšej možnej technickej úrovni pomocou procesu uvedeného v technických vykonávacích postupoch.

7. TECHNICKÁ POMOC

7.1. Technický zástupca jednej zmluvnej strany alebo ak je to vhodné, letecký úrad poskytne na požiadanie a po vzájomnej dohode technickú pomoc technickému zástupcovi druhej zmluvnej strany alebo ak je to vhodné, leteckému úradu pri činnostiach spojených s dohľadom nad osvedčovaním a zachovaním letovej spôsobilosti týkajúcich sa konštrukcie, výroby, letovej spôsobilosti a environmentálneho osvedčovania v rámci jeho územia. Priebeh uskutočnenia takej pomoci je opísaný v technických vykonávacích postupoch.

7.2. Technickí zástupcovia alebo letecké úrady môžu odmietnuť poskytnutie takej technickej pomoci pre nedostatok dostupných zdrojov, pretože výrobok nepatrí do rozsahu pôsobnosti tejto dohody alebo sa na toto zariadenie nevzťahuje regulačná spoluzodpovednosť.

7.3. Ak sa poskytuje technická pomoc, technický zástupca alebo ak je to vhodné, letecký úrad, ktorý poskytuje pomoc, uplatňuje regulačný systém a postupy svojej príslušnej zmluvnej strany, ak sa technickí zástupcovia alebo ak je to vhodné, letecké úrady nedohodnú inak. Technickú pomoc vrátane kontroly zhody, overovania testov a stanovovania súladu môžu vykonávať schválené/poverené organizácie. V prípade, ak schválená organizácia Európskeho spoločenstva nemá tieto oprávnenia v rámci svojho výrobného povolenia, letecké úrady môžu poskytnúť takú pomoc priamo alebo rozšírením takých oprávnení na danú organizáciu. V prípade, ak schválená organizácia Európskeho spoločenstva nemá tieto oprávnenia v rámci svojho projektového povolenia, EASA môže poskytnúť takú pomoc priamo alebo rozšírením takých oprávnení na danú organizáciu.

7.4. O technickú pomoc možno požiadať aj v súvislosti s dovozom použitých lietadiel, ktoré sa pôvodne vyviezli zo Spojených štátov alebo z Európskeho spoločenstva. Technický zástupca alebo ak je to vhodné, letecké úrady každej strany pomáhajú technickému zástupcovi alebo ak je to vhodné, leteckému úradu druhej strany pri získavaní informácií týkajúcich sa konfigurácie lietadla v čase, keď opustilo výrobu.

8. OZNÁMENIE O VYŠETROVANÍ ALEBO PRESADZOVACOM OPATRENÍ

Technickí zástupcovia, a ak je to vhodné, letecké úrady každej strany okamžite informujú technického zástupcu, a ak je to vhodné, letecké úrady druhej strany o ich vlastnom vyšetrovaní alebo presadzovacom opatrení, ktoré sa môže týkať: 1. výrobku alebo regulovaného subjektu v prípade osvedčovania letovej spôsobilosti alebo environmentálneho osvedčovania alebo 2. opatrenia technického zástupcu alebo leteckého úradu, ktoré zjavne nie je v súlade s touto prílohou. Technickí zástupcovia, a ak je to vhodné, letecké úrady spolupracujú pri vzájomnom poskytovaní informácií potrebných v prípade každého takého vyšetrovania alebo presadzovacieho opatrenia vrátane jeho záveru.

Dodatok

LETOVÁ SPÔSOBILOSŤ A ENVIRONMENTÁLNE OSVEDČOVANIE

EASA, LETECKÝ ÚRAD A VÝROBKY USA, SÚVISIACE VÝVOZNÉ DOKUMENTY A ČINNOSTI TECHNICKEJ POMOCI AKCEPTOVANÉ V RÁMCI TEJTO DOHODY







Technický zástupca Európskeho spoločenstva Výrobky, vývozné dokumenty a činnosti technickej pomoci EASA Výrobky a súvisiace vývozné dokumenty akceptované na dovoz do USA — Nové lietadlá zodpovedajúce schválenej konštrukcii FAA, vyrobené podľa schválenia výrobnej organizácie (POA) (odsek 3.4.3) vydaného EASA, s formulárom 27 EASA. — Nové motory a vrtule zodpovedajúce schválenej konštrukcii FAA, ktoré sú vyrobené podľa POA, s formulárom 1 EASA, úradným osvedčení o uvoľnení. — Na tieto nové časti vyrobené podľa POA vydaného EASA, ktoré zodpovedajú údajom o schválenej konštrukcii FAA a sú vhodné na inštaláciu vo výrobku alebo zariadení, ktorému bolo udelené schválenie konštrukcie FAA (s formulárom 1 EASA): — — náhradné súčiastky pre výrobok a/alebo zariadenie nezávisle od štátu, v ktorom boli vyvinuté, — modifikačné súčiastky pre zmeny konštrukcie, kde EASA vystupuje pre žiadateľov z EÚ v úlohe štátu, v ktorom bola zmena konštrukcie vyvinutá. Ak tieto modifikačné súčiastky súvisia s STC EASA, STC musí podliehať pôsobnosti postupov technickej implementácie, — modifikačné súčiastky pre akýkoľvek výrobok, kde sú USA štátom, v ktorom bola zmena konštrukcie vyvinutá a súčiastky sa vyrábajú na základe licenčnej dohody držiteľa amerického schválenia konštrukcie (oddelenie štátu, kde bol výrobok vyvinutý, od štátu výroby). Činnosti technickej pomoci vykonávané v mene FAA — Konštrukčné údaje (vyhlásenia zhody) a osvedčenie o skúške. — Dohľad nad výrobou vykonávaný ako technická pomoc. — Kontrola zhody.







Letecký úrad v uvedenom členskom štáte EÚ Výrobky, vývozné dokumenty a činnosti technickej pomoci Rakúsko Výrobky a súvisiace vývozné dokumenty akceptované na dovoz do USA — Nové malé lietadlá, veľmi ľahké lietadlá, vetrone a motorové vetrone zodpovedajúce schválenej konštrukcii FAA, vyrobené podľa rakúskeho POA, s formulárom 27 EASA, s vývozným osvedčením o letovej spôsobilosti alebo s rakúskym vývozným osvedčením o letovej spôsobilosti vydaným pred 28. septembrom 2008. — Použité lietadlá zodpovedajúce schválenej konštrukcii FAA, udržiavané v súlade s časťou 145 EASA, prípadne časťou M, s formulárom 27 EASA, s vývozným osvedčením o letovej spôsobilosti alebo s rakúskym vývozným osvedčením o letovej spôsobilosti vydaným pred 28. septembrom 2008. Ak sa príslušné ustanovenia časti M ešte neimplementovali, uplatniteľnými požiadavkami na údržbu budú požiadavky Rakúska, ktoré sú uvedené v rakúskom vývoznom osvedčení o letovej spôsobilosti alebo vo formulári 27 EASA. — Nové motory a vrtule zodpovedajúce schválenej konštrukcii FAA, ktoré sú vyrobené podľa rakúskeho POA, s formulárom 1 EASA, úradným osvedčením o uvoľnení alebo s formulárom 1 JAA vydaným pred 28. septembrom 2005. — Nové zariadenia zodpovedajúce schválenej konštrukcii FAA, ktoré sú vyrobené podľa rakúskeho POA, s formulárom 1 EASA, úradným osvedčením o uvoľnení alebo s formulárom 1 JAA vydaným pred 28. septembrom 2005. — Tieto nové časti vyrobené podľa rakúskeho POA, ktoré zodpovedajú údajom o schválenej konštrukcii FAA a sú vhodné na inštaláciu vo výrobku alebo zariadení, ktorému bolo udelené schválenie konštrukcie FAA (s formulárom 1 EASA alebo formulárom 1 JAA vydaným pred 28. septembrom 2005): — — náhradné súčiastky pre výrobok a/alebo zariadenie nezávisle od štátu, v ktorom boli vyvinuté, — modifikačné súčiastky pre zmeny konštrukcie, kde EASA vystupuje pre žiadateľov z EÚ v úlohe štátu, v ktorom bola zmena konštrukcie vyvinutá. Ak tieto modifikačné súčiastky súvisia s STC EASA, STC musí podliehať pôsobnosti postupov technickej implementácie, — modifikačné súčiastky pre akýkoľvek výrobok, kde sú USA štátom, v ktorom bola zmena konštrukcie vyvinutá a súčiastky sa vyrábajú na základe licenčnej dohody držiteľa amerického schválenia konštrukcie (oddelenie štátu, kde bol výrobok vyvinutý, od štátu výroby). Činnosti technickej pomoci vykonávané v mene FAA — Dohľad nad výrobou vykonávaný ako technická pomoc. — Kontrola zhody. Belgicko Výrobky a súvisiace vývozné dokumenty akceptované na dovoz do USA — Použité lietadlá zodpovedajúce schválenej konštrukcii FAA, udržiavané v súlade s časťou 145 EASA, prípadne časťou M, s formulárom 27 EASA, s vývozným osvedčením o letovej spôsobilosti alebo s belgickým vývozným osvedčením o letovej spôsobilosti vydaným pred 28. septembrom 2008. Ak sa príslušné ustanovenia časti M ešte neimplementovali, uplatniteľnými požiadavkami na údržbu budú požiadavky Belgicka, ktoré sú uvedené v belgickom vývoznom osvedčení o letovej spôsobilosti alebo vo formulári 27 EASA. — Nové zariadenia zodpovedajúce schválenej konštrukcii FAA, ktoré sú vyrobené podľa belgického POA, s formulárom 1 EASA, úradným osvedčením o uvoľnení alebo s formulárom 1 JAA vydaným pred 28. septembrom 2005. — Nové balóny s obsluhou zodpovedajúce schválenej konštrukcii FAA, vyrobené podľa časti 21 podčasti F EASA alebo podľa belgického POA, s formulárom 27 EASA, s vývozným osvedčením o letovej spôsobilosti alebo s belgickým vývozným osvedčením o letovej spôsobilosti vydaným pred 28. septembrom 2008. — Tieto nové časti vyrobené podľa belgického POA, ktoré zodpovedajú údajom o schválenej konštrukcii FAA a sú vhodné na inštaláciu vo výrobku alebo zariadení, ktorému bolo udelené schválenie konštrukcie FAA (s formulárom 1 EASA alebo formulárom 1 JAA vydaným pred 28. septembrom 2005): — — náhradné súčiastky pre výrobok a/alebo zariadenie nezávisle od štátu, v ktorom boli vyvinuté, — modifikačné súčiastky pre zmeny konštrukcie, kde EASA vystupuje pre žiadateľov z EÚ v úlohe štátu, v ktorom bola zmena konštrukcie vyvinutá. Ak tieto modifikačné súčiastky súvisia s STC EASA, STC musí podliehať pôsobnosti postupov technickej implementácie, — modifikačné súčiastky pre akýkoľvek výrobok, kde sú USA štátom, v ktorom bola zmena konštrukcie vyvinutá a súčiastky sa vyrábajú na základe licenčnej dohody držiteľa amerického schválenia konštrukcie (oddelenie štátu, kde bol výrobok vyvinutý, od štátu výroby). Činnosti technickej pomoci vykonávané v mene FAA — Dohľad nad výrobou vykonávaný ako technická pomoc. — Kontrola zhody. Česká republika Výrobky a súvisiace vývozné dokumenty akceptované na dovoz do USA — Nové malé lietadlá, veľmi ľahké lietadlá a vetrone zodpovedajúce schválenej konštrukcii FAA, vyrobené podľa POA Českej republiky, s formulárom 27 EASA, s vývozným osvedčením o letovej spôsobilosti alebo s českým vývozným osvedčením o letovej spôsobilosti vydaným pred 28. septembrom 2008. — Nové balóny s obsluhou zodpovedajúce schválenej konštrukcii FAA, vyrobené podľa POA Českej republiky, s formulárom 27 EASA, s vývozným osvedčením o letovej spôsobilosti alebo s českým vývozným osvedčením o letovej spôsobilosti vydaným pred 28. septembrom 2008. — Nové vzducholode zodpovedajúce schválenej konštrukcii FAA, vyrobené podľa POA Českej republiky, s formulárom 27 EASA, s vývozným osvedčením o letovej spôsobilosti alebo s českým vývozným osvedčením o letovej spôsobilosti vydaným pred 28. septembrom 2008. — Použité lietadlá zodpovedajúce schválenej konštrukcii FAA, udržiavané v súlade s časťou 145 EASA, prípadne časťou M, s formulárom 27 EASA, s vývozným osvedčením o letovej spôsobilosti alebo s českým vývozným osvedčením o letovej spôsobilosti vydaným pred 28. septembrom 2008. Ak sa príslušné ustanovenia časti M ešte neimplementovali, uplatniteľnými požiadavkami na údržbu budú požiadavky Českej republiky, ktoré sú uvedené v českom vývoznom osvedčení o letovej spôsobilosti alebo vo formulári 27 EASA. — Nové motory a vrtule zodpovedajúce schválenej konštrukcii FAA, ktoré sú vyrobené podľa POA Českej republiky, s formulárom 1 EASA, úradným osvedčením o uvoľnení alebo s formulárom 1 JAA vydaným pred 28. septembrom 2005. — Nové zariadenia zodpovedajúce schválenej konštrukcii FAA, ktoré sú vyrobené podľa POA Českej republiky, s formulárom 1 EASA, úradným osvedčením o uvoľnení alebo s formulárom 1 JAA vydaným pred 28. septembrom 2005. — Tieto nové časti vyrobené podľa POA Českej republiky, ktoré zodpovedajú údajom o schválenej konštrukcii FAA a sú vhodné na inštaláciu vo výrobku alebo zariadení, ktorému bolo udelené schválenie konštrukcie FAA (s formulárom 1 EASA alebo formulárom 1 JAA vydaným pred 28. septembrom 2005): — — náhradné súčiastky pre výrobok a/alebo zariadenie nezávisle od štátu, v ktorom boli vyvinuté, — modifikačné súčiastky pre zmeny konštrukcie, kde EASA vystupuje pre žiadateľov z EÚ v úlohe štátu, v ktorom bola zmena konštrukcie vyvinutá. Ak tieto modifikačné súčiastky súvisia s STC EASA, STC musí podliehať pôsobnosti postupov technickej implementácie, — modifikačné súčiastky pre akýkoľvek výrobok, kde sú USA štátom, v ktorom bola zmena konštrukcie vyvinutá a súčiastky sa vyrábajú na základe licenčnej dohody držiteľa amerického schválenia konštrukcie (oddelenie štátu, kde bol výrobok vyvinutý, od štátu výroby). Činnosti technickej pomoci vykonávané v mene FAA — Dohľad nad výrobou vykonávaný ako technická pomoc. — Kontrola zhody. Dánsko Výrobky a súvisiace vývozné dokumenty akceptované na dovoz do USA — Použité lietadlá zodpovedajúce schválenej konštrukcii FAA, udržiavané v súlade s časťou 145 EASA, prípadne časťou M, s formulárom 27 EASA, s vývozným osvedčením o letovej spôsobilosti alebo s dánskym vývozným osvedčením o letovej spôsobilosti vydaným pred 28. septembrom 2008. Ak sa príslušné ustanovenia časti M ešte neimplementovali, uplatniteľnými požiadavkami na údržbu budú požiadavky Dánska, ktoré sú uvedené v dánskom vývoznom osvedčení o letovej spôsobilosti alebo vo formulári 27 EASA. — Nové zariadenia zodpovedajúce schválenej konštrukcii FAA, ktoré sú vyrobené podľa dánskeho POA, s formulárom 1 EASA, úradným osvedčením o uvoľnení alebo s formulárom 1 JAA vydaným pred 28. septembrom 2005. — Tieto nové časti vyrobené podľa dánskeho POA, ktoré zodpovedajú údajom o schválenej konštrukcii FAA a sú vhodné na inštaláciu vo výrobku alebo zariadení, ktorému bolo udelené schválenie konštrukcie FAA (s formulárom 1 EASA alebo s formulárom 1 JAA vydaným pred 28. septembrom 2005): — — náhradné súčiastky pre výrobok a/alebo zariadenie nezávisle od štátu, v ktorom boli vyvinuté, — modifikačné súčiastky pre zmeny konštrukcie, kde EASA vystupuje pre žiadateľov z EÚ v úlohe štátu, v ktorom bola zmena konštrukcie vyvinutá. Ak tieto modifikačné súčiastky súvisia s STC EASA, STC musí podliehať pôsobnosti postupov technickej implementácie, — modifikačné súčiastky pre akýkoľvek výrobok, kde sú USA štátom, v ktorom bola zmena konštrukcie vyvinutá a súčiastky sa vyrábajú na základe licenčnej dohody držiteľa amerického schválenia konštrukcie (oddelenie štátu, kde bol výrobok vyvinutý, od štátu výroby). Činnosti technickej pomoci vykonávané v mene FAA — Dohľad nad výrobou vykonávaný ako technická pomoc. — Kontrola zhody. Fínsko Výrobky a súvisiace vývozné dokumenty akceptované na dovoz do USA — Použité lietadlá zodpovedajúce schválenej konštrukcii FAA, udržiavané v súlade s časťou 145 EASA, prípadne časťou M, s formulárom 27 EASA, s vývozným osvedčením o letovej spôsobilosti alebo s fínskym vývozným osvedčením o letovej spôsobilosti vydaným pred 28. septembrom 2008. Ak sa príslušné ustanovenia časti M ešte neimplementovali, uplatniteľnými požiadavkami na údržbu budú požiadavky Fínska, ktoré sú uvedené vo fínskom vývoznom osvedčení o letovej spôsobilosti alebo vo formulári 27 EASA. — Nové zariadenia zodpovedajúce schválenej konštrukcii FAA, ktoré sú vyrobené podľa fínskeho POA, s formulárom 1 EASA, úradným osvedčením o uvoľnení alebo s formulárom 1 JAA vydaným pred 28. septembrom 2005. — Tieto nové časti vyrobené podľa fínskeho POA, ktoré zodpovedajú údajom o schválenej konštrukcii FAA a sú vhodné na inštaláciu vo výrobku alebo zariadení, ktorému bolo udelené schválenie konštrukcie FAA (s formulárom 1 EASA alebo formulárom 1 JAA vydaným pred 28. septembrom 2005): — — náhradné súčiastky pre výrobok a/alebo zariadenie nezávisle od štátu, v ktorom boli vyvinuté, — modifikačné súčiastky pre zmeny konštrukcie, kde EASA vystupuje pre žiadateľov z EÚ v úlohe štátu, v ktorom bola zmena konštrukcie vyvinutá. Ak tieto modifikačné súčiastky súvisia s STC EASA, STC musí podliehať pôsobnosti postupov technickej implementácie, — modifikačné súčiastky pre akýkoľvek výrobok, kde sú USA štátom, v ktorom bola zmena konštrukcie vyvinutá a súčiastky sa vyrábajú na základe licenčnej dohody držiteľa amerického schválenia konštrukcie (oddelenie štátu, kde bol výrobok vyvinutý, od štátu výroby). Činnosti technickej pomoci vykonávané v mene FAA — Dohľad nad výrobou vykonávaný ako technická pomoc. — Kontrola zhody. Francúzsko Výrobky a súvisiace vývozné dokumenty akceptované na dovoz do USA — Nové lietadlá, vrtuľníky, veľmi ľahké lietadlá a vetrone zodpovedajúce schválenej konštrukcii FAA, vyrobené podľa francúzskeho POA, s formulárom 27 EASA, s vývozným osvedčením o letovej spôsobilosti alebo s francúzskym vývozným osvedčením o letovej spôsobilosti vydaným pred 28. septembrom 2008. — Nové balóny s obsluhou zodpovedajúce schválenej konštrukcii FAA, vyrobené podľa časti 21 podčasti F EASA alebo podľa francúzskeho POA, s formulárom 27 EASA, s vývozným osvedčením o letovej spôsobilosti alebo s francúzskym vývozným osvedčením o letovej spôsobilosti vydaným pred 28. septembrom 2008. — Použité lietadlá zodpovedajúce schválenej konštrukcii FAA, udržiavané v súlade s časťou 145 EASA, prípadne časťou M, s formulárom 27 EASA, s vývozným osvedčením o letovej spôsobilosti alebo s francúzskym vývozným osvedčením o letovej spôsobilosti vydaným pred 28. septembrom 2008. Ak sa príslušné ustanovenia časti M ešte neimplementovali, uplatniteľnými požiadavkami na údržbu budú požiadavky Francúzska, ktoré sú uvedené vo francúzskom vývoznom osvedčení o letovej spôsobilosti alebo vo formulári 27 EASA. — Nové motory a vrtule zodpovedajúce schválenej konštrukcii FAA, ktoré sú vyrobené podľa francúzskeho POA, s formulárom 1 EASA, úradným osvedčením o uvoľnení alebo s formulárom 1 JAA vydaným pred 28. septembrom 2005. — Nové zariadenia zodpovedajúce schválenej konštrukcii FAA, ktoré sú vyrobené podľa francúzskeho POA, s formulárom 1 EASA, úradným osvedčením o uvoľnení alebo s formulárom 1 JAA vydaným pred 28. septembrom 2005. — Tieto nové časti vyrobené podľa francúzskeho POA, ktoré zodpovedajú údajom o schválenej konštrukcii FAA a sú vhodné na inštaláciu vo výrobku alebo zariadení, ktorému bolo udelené schválenie konštrukcie FAA (s formulárom 1 EASA alebo formulárom 1 JAA vydaným pred 28. septembrom 2005): — — náhradné súčiastky pre výrobok a/alebo zariadenie nezávisle od štátu, v ktorom boli vyvinuté, — modifikačné súčiastky pre zmeny konštrukcie, kde EASA vystupuje pre žiadateľov z EÚ v úlohe štátu, v ktorom bola zmena konštrukcie vyvinutá. Ak tieto modifikačné súčiastky súvisia s STC EASA, STC musí podliehať pôsobnosti postupov technickej implementácie, — modifikačné súčiastky pre akýkoľvek výrobok, kde sú USA štátom, v ktorom bola zmena konštrukcie vyvinutá a súčiastky sa vyrábajú na základe licenčnej dohody držiteľa amerického schválenia konštrukcie (oddelenie štátu, kde bol výrobok vyvinutý, od štátu výroby). Činnosti technickej pomoci vykonávané v mene FAA — Dohľad nad výrobou vykonávaný ako technická pomoc. — Kontrola zhody. Akceptácia francúzskej dokumentácie o častiach vyrobených vo Francúzsku podľa amerického výrobného schválenia — Formulár 1 EASA, úradné osvedčenie o uvoľnení, sa akceptuje pre časti vyrobené podľa systému kvality držiteľa amerického výrobného schválenia (Production Approval Holder – PAH) u dodávateľa PAH so sídlom vo Francúzsku, keď dodávateľ vlastní pre tú istú časť aj francúzske POA. Nemecko Výrobky a súvisiace vývozné dokumenty akceptované na dovoz do USA — Nové lietadlá, vrtuľníky, veľmi ľahké lietadlá, vetrone a motorové vetrone zodpovedajúce schválenej konštrukcii FAA, vyrobené podľa nemeckého POA, s formulárom 27 EASA, s vývozným osvedčením o letovej spôsobilosti alebo s nemeckým vývozným osvedčením o letovej spôsobilosti vydaným pred 28. septembrom 2008. — Nové balóny s obsluhou zodpovedajúce schválenej konštrukcii FAA, vyrobené podľa nemeckého POA, s formulárom 27 EASA, s vývozným osvedčením o letovej spôsobilosti alebo s nemeckým vývozným osvedčením o letovej spôsobilosti vydaným pred 28. septembrom 2008. — Nové vzducholode zodpovedajúce schválenej konštrukcii FAA, vyrobené podľa nemeckého POA, s formulárom 27 EASA, s vývozným osvedčením o letovej spôsobilosti alebo s nemeckým vývozným osvedčením o letovej spôsobilosti vydaným pred 28. septembrom 2008. — Použité lietadlá zodpovedajúce schválenej konštrukcii FAA, udržiavané v súlade s časťou 145 EASA, prípadne časťou M, s formulárom 27 EASA, s vývozným osvedčením o letovej spôsobilosti alebo s nemeckým vývozným osvedčením o letovej spôsobilosti vydaným pred 28. septembrom 2008. Ak sa príslušné ustanovenia časti M ešte neimplementovali, uplatniteľnými požiadavkami na údržbu budú požiadavky Nemecka, ktoré sú uvedené v nemeckom vývoznom osvedčení o letovej spôsobilosti alebo vo formulári 27 EASA. — Nové motory a vrtule zodpovedajúce schválenej konštrukcii FAA, ktoré sú vyrobené podľa nemeckého POA, s formulárom 1 EASA, úradným osvedčením o uvoľnení alebo s formulárom 1 JAA vydaným pred 28. septembrom 2005. — Nové zariadenia zodpovedajúce schválenej konštrukcii FAA, ktoré sú vyrobené podľa nemeckého POA, s formulárom 1 EASA, úradným osvedčením o uvoľnení alebo s formulárom 1 JAA vydaným pred 28. septembrom 2005. — Tieto nové časti vyrobené podľa nemeckého POA, ktoré zodpovedajú údajom o schválenej konštrukcii FAA a sú vhodné na inštaláciu vo výrobku alebo zariadení, ktorému bolo udelené schválenie konštrukcie FAA (s formulárom 1 EASA alebo formulárom 1 JAA vydaným pred 28. septembrom 2005): — — náhradné súčiastky pre výrobok a/alebo zariadenie nezávisle od štátu, v ktorom boli vyvinuté, — modifikačné súčiastky pre zmeny konštrukcie, kde EASA vystupuje pre žiadateľov z EÚ v úlohe štátu, v ktorom bola zmena konštrukcie vyvinutá. Ak tieto modifikačné súčiastky súvisia s STC EASA, STC musí podliehať pôsobnosti postupov technickej implementácie, — modifikačné súčiastky pre akýkoľvek výrobok, kde sú USA štátom, v ktorom bola zmena konštrukcie vyvinutá a súčiastky sa vyrábajú na základe licenčnej dohody držiteľa amerického schválenia konštrukcie (oddelenie štátu, kde bol výrobok vyvinutý, od štátu výroby). Činnosti technickej pomoci vykonávané v mene FAA — Dohľad nad výrobou vykonávaný ako technická pomoc. — Kontrola zhody. Akceptácia nemeckej dokumentácie o častiach vyrobených v Nemecku podľa amerického výrobného schválenia — Formulár 1 EASA, úradné osvedčenie o uvoľnení, sa akceptuje pre časti vyrobené podľa systému kvality držiteľa amerického výrobného schválenia (PAH) u dodávateľa PAH so sídlom v Nemecku, keď dodávateľ vlastní pre tú istú časť aj nemecké POA. Taliansko Výrobky a súvisiace vývozné dokumenty akceptované na dovoz do USA — Nové lietadlá, vrtuľníky a veľmi ľahké lietadlá zodpovedajúce schválenej konštrukcii FAA, vyrobené podľa talianskeho POA, s formulárom 27 EASA, s vývozným osvedčením o letovej spôsobilosti alebo s talianskym vývozným osvedčením o letovej spôsobilosti vydaným pred 28. septembrom 2008. — Použité lietadlá zodpovedajúce schválenej konštrukcii FAA, udržiavané v súlade s časťou 145 EASA, prípadne časťou M, s formulárom 27 EASA, s vývozným osvedčením o letovej spôsobilosti alebo s talianskym vývozným osvedčením o letovej spôsobilosti vydaným pred 28. septembrom 2008. Ak sa príslušné ustanovenia časti M ešte neimplementovali, uplatniteľnými požiadavkami na údržbu budú požiadavky Talianska, ktoré sú uvedené v talianskom vývoznom osvedčení o letovej spôsobilosti alebo vo formulári 27 EASA. — Nové zariadenia zodpovedajúce schválenej konštrukcii FAA, ktoré sú vyrobené podľa talianskeho POA, s formulárom 1 EASA, úradným osvedčením o uvoľnení alebo s formulárom 1 JAA vydaným pred 28. septembrom 2005. — Tieto nové časti vyrobené podľa talianskeho POA, ktoré zodpovedajú údajom o schválenej konštrukcii FAA a sú vhodné na inštaláciu vo výrobku alebo zariadení, ktorému bolo udelené schválenie konštrukcie FAA (s formulárom 1 EASA alebo formulárom 1 JAA vydaným pred 28. septembrom 2005): — — náhradné súčiastky pre výrobok a/alebo zariadenie nezávisle od štátu, v ktorom boli vyvinuté, — modifikačné súčiastky pre zmeny konštrukcie, kde EASA vystupuje pre žiadateľov z EÚ v úlohe štátu, v ktorom bola zmena konštrukcie vyvinutá. Ak tieto modifikačné súčiastky súvisia s STC EASA, STC musí podliehať pôsobnosti postupov technickej implementácie, — modifikačné súčiastky pre akýkoľvek výrobok, kde sú USA štátom, v ktorom bola zmena konštrukcie vyvinutá a súčiastky sa vyrábajú na základe licenčnej dohody držiteľa amerického schválenia konštrukcie (oddelenie štátu, kde bol výrobok vyvinutý, od štátu výroby). Činnosti technickej pomoci vykonávané v mene FAA — Dohľad nad výrobou vykonávaný ako technická pomoc. — Kontrola zhody. Akceptácia talianskej dokumentácie o častiach vyrobených v Taliansku podľa amerického výrobného schválenia — Formulár 1 EASA, úradné osvedčenie o uvoľnení, sa akceptuje pre časti vyrobené podľa systému kvality držiteľa amerického výrobného schválenia (PAH) u dodávateľa PAH so sídlom v Taliansku, keď dodávateľ vlastní pre tú istú časť aj talianske POA. Litva Výrobky a súvisiace vývozné dokumenty akceptované na dovoz do USA — Nové vetrone a motorové vetrone zodpovedajúce schválenej konštrukcii FAA, vyrobené podľa litovského POA, s formulárom 27 EASA, s vývozným osvedčením o letovej spôsobilosti alebo s litovským vývozným osvedčením o letovej spôsobilosti vydaným pred 28. septembrom 2008. — Použité lietadlá zodpovedajúce schválenej konštrukcii FAA, udržiavané v súlade s časťou 145 EASA, prípadne časťou M, ak sa vykonáva, s formulárom 27 EASA, s vývozným osvedčením o letovej spôsobilosti alebo s litovským vývozným osvedčením o letovej spôsobilosti vydaným pred 28. septembrom 2008. — Nové vrtule zodpovedajúce schválenej konštrukcii FAA, ktoré sú vyrobené podľa litovského POA, s formulárom 1 EASA, úradným osvedčením o uvoľnení alebo s formulárom 1 JAA vydaným pred 28. septembrom 2005. — Tieto nové časti vyrobené podľa litovského POA, ktoré zodpovedajú údajom o schválenej konštrukcii FAA a sú vhodné na inštaláciu vo výrobku alebo zariadení, ktorému bolo udelené schválenie konštrukcie FAA (s formulárom 1 EASA alebo formulárom 1 JAA vydaným pred 28. septembrom 2005): — — náhradné súčiastky pre uvedené výrobky. Luxembursko Výrobky a súvisiace vývozné dokumenty akceptované na dovoz do USA — Použité lietadlá zodpovedajúce schválenej konštrukcii FAA, udržiavané v súlade s časťou 145 EASA, prípadne časťou M, ak sa vykonáva, s formulárom 27 EASA, s vývozným osvedčením o letovej spôsobilosti alebo s luxemburským vývozným osvedčením o letovej spôsobilosti vydaným pred 28. septembrom 2008. — Tieto nové časti vyrobené podľa luxemburského POA, ktoré zodpovedajú údajom o schválenej konštrukcii FAA a sú vhodné na inštaláciu vo výrobku alebo zariadení, ktorému bolo udelené schválenie konštrukcie FAA (s formulárom 1 EASA alebo formulárom 1 JAA vydaným pred 28. septembrom 2005): — — náhradné súčiastky pre výrobok a/alebo zariadenie nezávisle od štátu, v ktorom boli vyvinuté, — modifikačné súčiastky pre zmeny konštrukcie, kde EASA vystupuje pre žiadateľov z EÚ v úlohe štátu, v ktorom bola zmena konštrukcie vyvinutá. Ak tieto modifikačné súčiastky súvisia s STC EASA, STC musí podliehať pôsobnosti postupov technickej implementácie, — modifikačné súčiastky pre akýkoľvek výrobok, kde sú USA štátom, v ktorom bola zmena konštrukcie vyvinutá a súčiastky sa vyrábajú na základe licenčnej dohody držiteľa amerického schválenia konštrukcie (oddelenie štátu, kde bol výrobok vyvinutý, od štátu výroby). Holandsko Výrobky a súvisiace vývozné dokumenty akceptované na dovoz do USA — Použité lietadlá zodpovedajúce schválenej konštrukcii FAA, udržiavané v súlade s časťou 145 EASA, prípadne časťou M, s formulárom 27 EASA, s vývozným osvedčením o letovej spôsobilosti alebo s holandským vývozným osvedčením o letovej spôsobilosti vydaným pred 28. septembrom 2008. Ak sa príslušné ustanovenia časti M ešte neimplementovali, uplatniteľnými požiadavkami na údržbu budú požiadavky Holandska, ktoré sú uvedené v holandskom vývoznom osvedčení o letovej spôsobilosti alebo vo formulári 27 EASA. — Nové zariadenia zodpovedajúce schválenej konštrukcii FAA, ktoré sú vyrobené podľa holandského POA, s formulárom 1 EASA, úradným osvedčením o uvoľnení alebo s formulárom 1 JAA vydaným pred 28. septembrom 2005. — Tieto nové časti vyrobené podľa holandského POA, ktoré zodpovedajú údajom o schválenej konštrukcii FAA a sú vhodné na inštaláciu vo výrobku alebo zariadení, ktorému bolo udelené schválenie konštrukcie FAA (s formulárom 1 EASA alebo formulárom 1 JAA vydaným pred 28. septembrom 2005): — — náhradné súčiastky pre výrobok a/alebo zariadenie nezávisle od štátu, v ktorom boli vyvinuté, — modifikačné súčiastky pre zmeny konštrukcie, kde EASA vystupuje pre žiadateľov z EÚ v úlohe štátu, v ktorom bola zmena konštrukcie vyvinutá. Ak tieto modifikačné súčiastky súvisia s STC EASA, STC musí podliehať pôsobnosti postupov technickej implementácie, — modifikačné súčiastky pre akýkoľvek výrobok, kde sú USA štátom, v ktorom bola zmena konštrukcie vyvinutá a súčiastky sa vyrábajú na základe licenčnej dohody držiteľa amerického schválenia konštrukcie (oddelenie štátu, kde bol výrobok vyvinutý, od štátu výroby). Činnosti technickej pomoci vykonávané v mene FAA — Dohľad nad výrobou vykonávaný ako technická pomoc. — Kontrola zhody. Poľsko Výrobky a súvisiace vývozné dokumenty akceptované na dovoz do USA — Nové lietadlá, vrtuľníky, veľmi ľahké lietadlá a vetrone zodpovedajúce schválenej konštrukcii FAA, vyrobené podľa poľského POA, s formulárom 27 EASA, s vývozným osvedčením o letovej spôsobilosti alebo s poľským vývozným osvedčením o letovej spôsobilosti vydaným pred 28. septembrom 2008. — Použité lietadlá zodpovedajúce schválenej konštrukcii FAA, udržiavané v súlade s časťou 145 EASA, prípadne časťou M, s formulárom 27 EASA, s vývozným osvedčením o letovej spôsobilosti alebo s poľským vývozným osvedčením o letovej spôsobilosti vydaným pred 28. septembrom 2008. Ak sa príslušné ustanovenia časti M ešte neimplementovali, uplatniteľnými požiadavkami na údržbu budú požiadavky Poľska, ktoré sú uvedené vo vývoznom osvedčení o letovej spôsobilosti alebo vo formulári 27 EASA. — Nové motory a vrtule zodpovedajúce schválenej konštrukcii FAA, ktoré sú vyrobené podľa poľského POA, s formulárom 1 EASA, úradným osvedčením o uvoľnení alebo s formulárom 1 JAA vydaným pred 28. septembrom 2005. — Nové zariadenia zodpovedajúce schválenej konštrukcii FAA, ktoré sú vyrobené podľa poľského POA, s formulárom 1 EASA, úradným osvedčením o uvoľnení alebo s formulárom 1 JAA vydaným pred 28. septembrom 2005. — Tieto nové časti vyrobené podľa poľského POA, ktoré zodpovedajú údajom o schválenej konštrukcii FAA a sú vhodné na inštaláciu vo výrobku alebo zariadení, ktorému bolo udelené schválenie konštrukcie FAA (s formulárom 1 EASA alebo formulárom 1 JAA vydaným pred 28. septembrom 2005): — — náhradné súčiastky pre výrobok a/alebo zariadenie nezávisle od štátu, v ktorom boli vyvinuté, — modifikačné súčiastky pre zmeny konštrukcie, kde EASA vystupuje pre žiadateľov z EÚ v úlohe štátu, v ktorom bola zmena konštrukcie vyvinutá. Ak tieto modifikačné súčiastky súvisia s STC EASA, STC musí podliehať pôsobnosti postupov technickej implementácie, — modifikačné súčiastky pre akýkoľvek výrobok, kde sú USA štátom, v ktorom bola zmena konštrukcie vyvinutá a súčiastky sa vyrábajú na základe licenčnej dohody držiteľa amerického schválenia konštrukcie (oddelenie štátu, kde bol výrobok vyvinutý, od štátu výroby). Činnosti technickej pomoci vykonávané v mene FAA — Dohľad nad výrobou vykonávaný ako technická pomoc. — Kontrola zhody. Portugalsko Výrobky a súvisiace vývozné dokumenty akceptované na dovoz do USA — Použité lietadlá zodpovedajúce schválenej konštrukcii FAA, udržiavané v súlade s časťou 145 EASA, prípadne časťou M, ak sa vykonala, s formulárom 27 EASA, s vývozným osvedčením o letovej spôsobilosti alebo s portugalským vývozným osvedčením o letovej spôsobilosti vydaným pred 28. septembrom 2008. — Tieto nové časti vyrobené podľa portugalského POA, ktoré zodpovedajú údajom o schválenej konštrukcii FAA a sú vhodné na inštaláciu vo výrobku alebo zariadení, ktorému bolo udelené schválenie konštrukcie FAA (s formulárom 1 EASA alebo formulárom 1 JAA vydaným pred 28. septembrom 2005): — — náhradné súčiastky pre výrobok a/alebo zariadenie nezávisle od štátu, v ktorom boli vyvinuté, — modifikačné súčiastky pre zmeny konštrukcie, kde EASA vystupuje pre žiadateľov z EÚ v úlohe štátu, v ktorom bola zmena konštrukcie vyvinutá. Ak tieto modifikačné súčiastky súvisia s STC EASA, STC musí podliehať pôsobnosti postupov technickej implementácie, — modifikačné súčiastky pre akýkoľvek výrobok, kde sú USA štátom, v ktorom bola zmena konštrukcie vyvinutá a súčiastky sa vyrábajú na základe licenčnej dohody držiteľa amerického schválenia konštrukcie (oddelenie štátu, kde bol výrobok vyvinutý, od štátu výroby). Činnosti technickej pomoci vykonávané v mene FAA — Dohľad nad výrobou vykonávaný ako technická pomoc. — Kontrola zhody. Rumunsko Výrobky a súvisiace vývozné dokumenty akceptované na dovoz do USA — Nové vetrone, motorové vetrone a veľmi ľahké lietadlá zodpovedajúce schválenej konštrukcii FAA, vyrobené podľa rumunského POA, s formulárom 27 EASA, s vývozným osvedčením o letovej spôsobilosti alebo s rumunským vývozným osvedčením o letovej spôsobilosti vydaným pred 28. septembrom 2008. — Použité lietadlá zodpovedajúce schválenej konštrukcii FAA, udržiavané v súlade s časťou 145 EASA, prípadne časťou M, s formulárom 27 EASA, s vývozným osvedčením o letovej spôsobilosti alebo s rumunským vývozným osvedčením o letovej spôsobilosti vydaným pred 28. septembrom 2008. Ak sa príslušné ustanovenia časti M ešte neimplementovali, uplatniteľnými požiadavkami na údržbu budú požiadavky Rumunska, ktoré sú uvedené v rumunskom vývoznom osvedčení o letovej spôsobilosti alebo vo formulári 27 EASA. — Tieto nové časti vyrobené podľa rumunského POA, ktoré zodpovedajú údajom o schválenej konštrukcii FAA a sú vhodné na inštaláciu vo výrobku alebo zariadení, ktorému bolo udelené schválenie konštrukcie FAA (s formulárom 1 EASA alebo formulárom 1 JAA vydaným pred 28. septembrom 2005): — — náhradné súčiastky pre výrobok a/alebo zariadenie nezávisle od štátu, v ktorom boli vyvinuté, — modifikačné súčiastky pre zmeny konštrukcie, kde EASA vystupuje pre žiadateľov z EÚ v úlohe štátu, v ktorom bola zmena konštrukcie vyvinutá. Ak tieto modifikačné súčiastky súvisia s STC EASA, STC musí podliehať pôsobnosti postupov technickej implementácie, — modifikačné súčiastky pre akýkoľvek výrobok, kde sú USA štátom, v ktorom bola zmena konštrukcie vyvinutá a súčiastky sa vyrábajú na základe licenčnej dohody držiteľa amerického schválenia konštrukcie (oddelenie štátu, kde bol výrobok vyvinutý, od štátu výroby). Činnosti technickej pomoci vykonávané v mene FAA — Dohľad nad výrobou vykonávaný ako technická pomoc. — Kontrola zhody. [Slovensko] Výrobky a súvisiace vývozné dokumenty akceptované na dovoz do USA — [Tieto nové časti vyrobené podľa slovenského POA, ktoré zodpovedajú údajom o schválenej konštrukcii FAA a sú vhodné na inštaláciu vo výrobku alebo zariadení, ktorému bolo udelené schválenie konštrukcie FAA (s formulárom 1 EASA alebo formulárom 1 JAA vydaným pred 28. septembrom 2005): — — náhradné súčiastky pre výrobok a/alebo zariadenie nezávisle od štátu, v ktorom boli vyvinuté, — modifikačné súčiastky pre zmeny konštrukcie, kde EASA vystupuje pre žiadateľov z EÚ v úlohe štátu, v ktorom bola zmena konštrukcie vyvinutá. Ak tieto modifikačné súčiastky súvisia s STC EASA, STC musí podliehať pôsobnosti postupov technickej implementácie, — modifikačné súčiastky pre akýkoľvek výrobok, kde sú USA štátom, v ktorom bola zmena konštrukcie vyvinutá a súčiastky sa vyrábajú na základe licenčnej dohody držiteľa amerického schválenia konštrukcie (oddelenie štátu, kde bol výrobok vyvinutý, od štátu výroby).] Španielsko Výrobky a súvisiace vývozné dokumenty akceptované na dovoz do USA — Nové lietadlá a veľmi ľahké lietadlá zodpovedajúce schválenej konštrukcii FAA, vyrobené podľa španielskeho POA, s formulárom 27 EASA, s vývozným osvedčením o letovej spôsobilosti alebo so španielskym vývozným osvedčením o letovej spôsobilosti vydaným pred 28. septembrom 2008. — Použité lietadlá zodpovedajúce schválenej konštrukcii FAA, udržiavané v súlade s časťou 145 EASA, prípadne časťou M, s formulárom 27 EASA, s vývozným osvedčením o letovej spôsobilosti alebo so španielskym vývozným osvedčením o letovej spôsobilosti vydaným pred 28. septembrom 2008. Ak sa príslušné ustanovenia časti M ešte neimplementovali, uplatniteľnými požiadavkami na údržbu budú požiadavky Španielska, ktoré sú uvedené v španielskom vývoznom osvedčení o letovej spôsobilosti alebo vo formulári 27 EASA. — Nové balóny s obsluhou zodpovedajúce schválenej konštrukcii FAA, vyrobené podľa španielskeho POA, s formulárom 27 EASA, s vývozným osvedčením o letovej spôsobilosti alebo so španielskym vývozným osvedčením o letovej spôsobilosti vydaným pred 28. septembrom 2008. — Nové zariadenia zodpovedajúce schválenej konštrukcii FAA, ktoré sú vyrobené podľa španielskeho POA, s formulárom 1 EASA, úradným osvedčením o uvoľnení alebo s formulárom 1 JAA vydaným pred 28. septembrom 2005. — Tieto nové časti vyrobené podľa španielskeho POA, ktoré zodpovedajú údajom o schválenej konštrukcii FAA a sú vhodné na inštaláciu vo výrobku alebo zariadení, ktorému bolo udelené schválenie konštrukcie FAA (s formulárom 1 EASA alebo formulárom 1 JAA vydaným pred 28. septembrom 2005): — — náhradné súčiastky pre výrobok a/alebo zariadenie nezávisle od štátu, v ktorom boli vyvinuté, — modifikačné súčiastky pre zmeny konštrukcie, kde EASA vystupuje pre žiadateľov z EÚ v úlohe štátu, v ktorom bola zmena konštrukcie vyvinutá. Ak tieto modifikačné súčiastky súvisia s STC EASA, STC musí podliehať pôsobnosti postupov technickej implementácie, — modifikačné súčiastky pre akýkoľvek výrobok, kde sú USA štátom, v ktorom bola zmena konštrukcie vyvinutá a súčiastky sa vyrábajú na základe licenčnej dohody držiteľa amerického schválenia konštrukcie (oddelenie štátu, kde bol výrobok vyvinutý, od štátu výroby). Činnosti technickej pomoci vykonávané v mene FAA — Dohľad nad výrobou vykonávaný ako technická pomoc. — Kontrola zhody. Švédsko Výrobky a súvisiace vývozné dokumenty akceptované na dovoz do USA — Použité lietadlá zodpovedajúce schválenej konštrukcii FAA, udržiavané v súlade s časťou 145 EASA, prípadne časťou M, s formulárom 27 EASA, s vývozným osvedčením o letovej spôsobilosti alebo so švédskym vývozným osvedčením o letovej spôsobilosti vydaným pred 28. septembrom 2008. Ak sa príslušné ustanovenia časti M ešte neimplementovali, uplatniteľnými požiadavkami na údržbu budú požiadavky Švédska, ktoré sú uvedené vo švédskom vývoznom osvedčení o letovej spôsobilosti alebo vo formulári 27 EASA. — Nové zariadenia zodpovedajúce schválenej konštrukcii FAA, ktoré sú vyrobené podľa švédskeho POA, s formulárom 1 EASA, úradným osvedčením o uvoľnení alebo s formulárom 1 JAA vydaným pred 28. septembrom 2005. — Tieto nové časti vyrobené podľa švédskeho POA, ktoré zodpovedajú údajom o schválenej konštrukcii FAA a sú vhodné na inštaláciu vo výrobku alebo zariadení, ktorému bolo udelené schválenie konštrukcie FAA (s formulárom 1 EASA alebo formulárom 1 JAA vydaným pred 28. septembrom 2005): — — náhradné súčiastky pre výrobok a/alebo zariadenie nezávisle od štátu, v ktorom boli vyvinuté, — modifikačné súčiastky pre zmeny konštrukcie, kde EASA vystupuje pre žiadateľov z EÚ v úlohe štátu, v ktorom bola zmena konštrukcie vyvinutá. Ak tieto modifikačné súčiastky súvisia s STC EASA, STC musí podliehať pôsobnosti postupov technickej implementácie, — modifikačné súčiastky pre akýkoľvek výrobok, kde sú USA štátom, v ktorom bola zmena konštrukcie vyvinutá a súčiastky sa vyrábajú na základe licenčnej dohody držiteľa amerického schválenia konštrukcie (oddelenie štátu, kde bol výrobok vyvinutý, od štátu výroby). Činnosti technickej pomoci vykonávané v mene FAA — Dohľad nad výrobou vykonávaný ako technická pomoc. — Kontrola zhody. Spojené kráľovstvo Výrobky a súvisiace vývozné dokumenty akceptované na dovoz do USA — Nové malé lietadlá a veľmi ľahké lietadlá zodpovedajúce schválenej konštrukcii FAA, vyrobené podľa POA Spojeného kráľovstva, s formulárom 27 EASA, s vývozným osvedčením o letovej spôsobilosti alebo s vývozným osvedčením o letovej spôsobilosti Spojeného kráľovstva vydaným pred 28. septembrom 2008. — Nové vzducholode zodpovedajúce schválenej konštrukcii FAA, vyrobené podľa POA Spojeného kráľovstva, s formulárom 27 EASA, s vývozným osvedčením o letovej spôsobilosti alebo s vývozným osvedčením o letovej spôsobilosti Spojeného kráľovstva vydaným pred 28. septembrom 2008. — Nové balóny s obsluhou zodpovedajúce schválenej konštrukcii FAA, vyrobené podľa POA Spojeného kráľovstva, s formulárom 27 EASA, s vývozným osvedčením o letovej spôsobilosti alebo s vývozným osvedčením o letovej spôsobilosti Spojeného kráľovstva vydaným pred 28. septembrom 2008. — Použité lietadlá zodpovedajúce schválenej konštrukcii FAA, udržiavané v súlade s časťou 145 EASA, prípadne časťou M, s formulárom 27 EASA, s vývozným osvedčením o letovej spôsobilosti alebo s vývozným osvedčením o letovej spôsobilosti Spojeného kráľovstva vydaným pred 28. septembrom 2008. Ak sa príslušné ustanovenia časti M ešte neimplementovali, uplatniteľnými požiadavkami na údržbu budú požiadavky Spojeného kráľovstva, ktoré sú uvedené vo vývoznom osvedčení o letovej spôsobilosti Spojeného kráľovstva alebo vo formulári 27 EASA. — Nové motory a vrtule zodpovedajúce schválenej konštrukcii FAA, ktoré sú vyrobené podľa POA Spojeného kráľovstva, s formulárom 1 EASA, úradným osvedčením o uvoľnení alebo s formulárom 1 JAA vydaným pred 28. septembrom 2005. — Nové zariadenia zodpovedajúce schválenej konštrukcii FAA, ktoré sú vyrobené podľa POA Spojeného kráľovstva, s formulárom 1 EASA, úradným osvedčením o uvoľnení alebo s formulárom 1 JAA vydaným pred 28. septembrom 2005. — Tieto nové časti vyrobené podľa POA Spojeného kráľovstva, ktoré zodpovedajú údajom o schválenej konštrukcii FAA a sú vhodné na inštaláciu vo výrobku alebo zariadení, ktorému bolo udelené schválenie konštrukcie FAA (s formulárom 1 EASA alebo formulárom 1 JAA vydaným pred 28. septembrom 2005): — — náhradné súčiastky pre výrobok a/alebo zariadenie nezávisle od štátu, v ktorom boli vyvinuté, — modifikačné súčiastky pre zmeny konštrukcie, kde EASA vystupuje pre žiadateľov z EÚ v úlohe štátu, v ktorom bola zmena konštrukcie vyvinutá. Ak tieto modifikačné súčiastky súvisia s STC EASA, STC musí podliehať pôsobnosti postupov technickej implementácie, — modifikačné súčiastky pre akýkoľvek výrobok, kde sú USA štátom, v ktorom bola zmena konštrukcie vyvinutá a súčiastky sa vyrábajú na základe licenčnej dohody držiteľa amerického schválenia konštrukcie (oddelenie štátu, kde bol výrobok vyvinutý, od štátu výroby). Činnosti technickej pomoci vykonávané v mene FAA — Dohľad nad výrobou vykonávaný ako technická pomoc. — Kontrola zhody. Akceptácia dokumentácie Spojeného kráľovstva o častiach vyrobených v Spojenom kráľovstve podľa amerického výrobného schválenia — Formulár 1 EASA, úradné osvedčenie o uvoľnení, sa akceptuje pre časti vyrobené podľa systému kvality držiteľa amerického výrobného schválenia (PAH) u dodávateľa PAH so sídlom v Spojenom kráľovstve, keď dodávateľ vlastní pre tú istú časť aj POA Spojeného kráľovstva.







Technický zástupca USA Výrobky, vývozné dokumenty a činnosti technickej pomoci FAA Výrobky a súvisiace vývozné dokumenty akceptované pre dovoz do EÚ — Nové lietadlá zodpovedajúce schválenej konštrukcii EASA, vyrobené podľa amerického výrobného schválenia, s formulárom FAA 8130-4, s vývozným osvedčením o letovej spôsobilosti. — Nové balóny s obsluhou zodpovedajúce schválenej konštrukcii EASA, vyrobené podľa amerického výrobného schválenia, s formulárom FAA 8130-4, s vývozným osvedčením o letovej spôsobilosti. — Nové vzducholode zodpovedajúce schválenej konštrukcii EASA, vyrobené podľa amerického výrobného schválenia, s formulárom FAA 8130-4, s vývozným osvedčením o letovej spôsobilosti. — Použité lietadlá zodpovedajúce schválenej konštrukcii EASA, udržiavané v rámci povoleného systému FAA (t. j. 14 CFR, časti 43, 65, 121, 125, 135, 145 alebo 129.14), s formulárom FAA 8130-4, s vývozným osvedčením o letovej spôsobilosti. — Nové a opravené motory a vrtule zodpovedajúce schválenej konštrukcii EASA, vyrobené podľa amerického výrobného schválenia, s formulárom FAA 8130-4, s vývozným osvedčením o letovej spôsobilosti. — Nové zariadenia zodpovedajúce schválenej konštrukcii EASA, vyrobené podľa amerického výrobného schválenia, s formulárom FAA 8130-3, úradným osvedčením o uvoľnení. — Tieto nové časti vyrobené podľa amerického výrobného schválenia, ktoré zodpovedajú údajom o schválenej konštrukcii EASA a sú vhodné na inštaláciu vo výrobku alebo zariadení, ktorému bolo udelené schválenie konštrukcie EASA (s formulárom EASA 8130-3, úradným osvedčením o uvoľnení): — — náhradné súčiastky pre výrobok a/alebo zariadenie vrátane častí vyrobených podľa licenčnej dohody držiteľa schválenia konštrukcie EASA, — modifikačné súčiastky pre zmeny konštrukcie, kde FAA je štátom, v ktorom bola zmena konštrukcie vyvinutá, alebo časti vyrobené podľa licenčnej dohody držiteľa schválenia konštrukcie EASA, — náhradné a modifikačné súčiastky PMA definované v postupoch technickej implementácie, s formulárom FAA 8130-3 s primeranými osvedčujúcimi vyhláseniami. Činnosti technickej pomoci vykonávané v mene EASA — Konštrukčné údaje (vyhlásenia o zhode) a osvedčenie o skúške. — Dohľad nad výrobou vykonávaný ako technická pomoc. — Kontrola zhody.

PRÍLOHA 2

ÚDRŽBA

1. ÚČEL A ROZSAH PÔSOBNOSTI

Zmluvné strany vzájomne preskúmali štandardy a systémy súvisiace so schválením opravárskych staníc/organizácií údržby, ktoré vykonávajú údržbu civilných leteckých výrobkov. V súlade s článkom 4.A dohody sa táto príloha týka recipročného akceptovania získaných zistení o zhode, schválení, dokumentácie a technickej pomoci v súvislosti so schváleniami a monitorovaním opravárskych staníc/organizácií údržby, podrobne uvedených v dodatkoch k tomuto dokumentu. Žiadne ustanovenie tejto prílohy sa nemá vysvetľovať ako obmedzenie práva zmluvnej strany konať v súlade s článkom 15 tejto dohody.

2. VYMEDZENIE POJMOV

2.1. „Generálna oprava“ znamená proces, ktorým sa zabezpečí kompletná zhoda leteckých výrobkov s platnými servisnými toleranciami špecifikovanými v inštrukciách držiteľa typového osvedčenia alebo v inštrukciách výrobcu zariadenia pre zachovanie letovej spôsobilosti, alebo v údajoch, ktoré schvaľuje alebo akceptuje úrad. Žiadna osoba nesmie označiť výrobok za podrobený generálnej oprave, pokiaľ nebol aspoň rozobraný, vyčistený, skontrolovaný, podľa potreby opravený, opätovne zložený a vyskúšaný v súlade s vyššie uvedenými údajmi.

2.2. „Zmena a úprava“ znamená zmenu konštrukcie, konfigurácie, výkonu, environmentálnych charakteristík alebo prevádzkových obmedzení príslušného civilného leteckého výrobku.

2.3. „Údaje schválené FAA“ znamenajú údaje schválené správcom FAA alebo správcom povereným zástupcom vrátane údajov ES o konštrukcii recipročne akceptovaných na základe prílohy 1.

2.4. „Údaje schválené EASA“ znamenajú údaje schválené technickým zástupcom ES alebo organizáciou schválenou technickým zástupcom vrátane amerických údajov o konštrukcii recipročne akceptovaných na základe prílohy 1.

2.5. „Osobitné podmienky“ znamenajú tie požiadavky uvedené v hlave 14 častiach 43 a 145 United States Code of Federal Regulations (ďalej len „14 CFR, časť 43, resp. 145“) alebo v prílohe II k nariadeniu Komisie (ES) č. 2042/2003 (ďalej len „EASA, časť 145“), v prípade ktorých sa na základe porovnania regulačných systémov údržby zistilo, že nie sú spoločné pre obidva systémy, a ktoré sú tak dostatočne významné, že sa im musí venovať pozornosť.

3. SPOLOČNÝ KOORDINAČNÝ ORGÁN

3.1. Zloženie

3.1.1. Týmto sa ustanovuje Spoločná koordinačná rada pre údržbu (SKRÚ), podliehajúca Bilaterálnej rade pre dohľad, pod spoločným vedením riaditeľa EASA zodpovedného za organizačné schválenia a riaditeľa FAA pre letové štandardy. Každý technický zástupca v nej bude zastúpený vhodnými zástupcami zodpovednými za systémy údržby a riadenia kvality a prípadne aj za normotvorné rozhodnutia.

3.1.2. Spoločné vedenie môže prizvať ďalších účastníkov, aby pomohli pri plnení mandátu SKRÚ.

3.2. Mandát

3.2.1. Zasadnutia SKRÚ sa konajú minimálne raz ročne, aby sa zabezpečilo efektívne fungovanie a implementácia tejto prílohy. Medzi jej funkcie patrí:

a) vypracovanie, schvaľovanie a revidovanie podrobných usmernení používaných v procese, na ktoré sa vzťahuje táto príloha;

b) zdieľanie informácií o dôležitých bezpečnostných problémoch a vývoj akčných plánov na ich riešenie;

c) zabezpečenie dôsledného uplatňovania tejto prílohy;

d) riešenie technických problémov spadajúcich pod zodpovednosť technických zástupcov a skúmanie ďalších technických problémov, ktoré nie je možné vyriešiť na nižšej úrovni;

e) vypracovanie, schvaľovanie a revidovanie podrobných usmernení používaných pri prevode, spolupráci, pomoci, výmene informácií a účasti na vzájomných interných auditoch kvality, kontroly štandardizácie a kontrolných odberoch vzoriek súvisiacich so systémami údržby, riadenia kvality a štandardizácie;

f) zostavenie zoznamu leteckých úradov uvedených v dodatku 2 k tejto prílohe v súlade s rozhodnutiami prijatými Bilaterálnou dozornou radou;

g) navrhovanie zmien a doplnení tejto prílohy Bilaterálnej rade pre dohľad.

3.2.2. SKRÚ hlási nevyriešené problémy Bilaterálnej rade pre dohľad a zabezpečí implementáciu rozhodnutí, ktoré prijme Bilaterálna dozorná rada v súvislosti s touto prílohou.

4. IMPLEMENTÁCIA

4.1. Na základe podmienok tejto prílohy sa strany dohodli na tom, že technickí zástupcovia budú akceptovať inšpekcie a kontroly o